title: Andreas Karlstadt

text: Karlstadt valmistui Wittenbergin yliopistosta teologian tohtoriksi. Seuraavina vuosina Karlstadt opiskeli Roomassa, missä hän näki paavinistuimen ja katolisen kirkon korruptoituneen tilan. Myöhemmin Martti Luther julkaisi 95 teesiä, mikä aloitti uskonpuhdistuksen.


title: Andreas Karlstadt

text: Vuonna 1519 Andreas Karlstadt, Luther ja Johann Eck kokoontuivat Leipzigin väittelyyn väittelemään kristillisestä opista. Väittelyssä Karlstadt väitteli Eckin kanssa vapaasta tahdosta. Seuraavina päivinä Luther ja Eck taas puhuivat paaviudesta.


title: Andreas Karlstadt

text: Uskonpuhdistuksen edetessä Karlstadtista tuli Lutherin kannattaja. Kun Luther julistettiin Wormsin valtiopäivillä valtakunnankiroukseen ja joutui pakenemaan Wartburgin linnaan, oli Karlstad yksi niistä Lutherin kannattajista, jotka yrittivät reformoida kirkkoa Wittenburgissa. Uudistusohjelma oli katolisen kirkon mittapuulla radikaali: maallikoiden ehtoollinen jumalanpalvelusten yhteydessä haluttiin sallia, nunnille ja munkeille taata oikeus poistua luostareistaan ja pappien selibaatti poistaa. Vanhaan testamenttiin vedoten osa myös halusi kuvainraastoa eli ikonoklasmia, kuvakieltoa kirkkoihin., lisäksi Karlstadt käytti Lutherin auktoriteettia kiihottaessaan kansaa raastaamaan kuvat kirkoista väkivalloin. Vaaditut uudistukset eivät kuitenkaan toteutuneet tarpeeksi nopeasti, mikä lisäsi väkivaltaa ja levottomuuksia kaupungissa. Näiden toimiensa sekä myös teologisen radikalisoitumisen myötä (Karlstadista tuli uudestikastaja ja hän sotkeutui talonpoikaiskapinoihin) Lutherista tuli Karlstadin kiivas vastustaja


title: Andreas Karlstadt

text: Karlstadt menehtyi Baselissa joulukuussa 1541.


title: Bing

text: Bing (aiemmin Live Search) on Microsoftin hakukone, joka tunnettiin aiemmin MSN-portaalin hakukoneena. Microsoft pyrkii kilpailemaan hakukoneella maailmanlaajuisesti Google-hakukoneen kanssa. Liiketoimintamalli perustuu hakutulosten yhteydessä näkyvään hakusanamainontaan. Hakukone julkistettiin 1. kesäkuuta 2009.


title: Bing

text: Heinäkuussa 2009 julkistettiin sopimus, jonka mukaan Yahoo! siirtyy käyttämään Bingin hakumoottoria hakukoneessaan.


title: Bing

text: Helmikuussa 2011 Google syytti Bingin kopioivan hakutuloksiaan. Tämän todistaakseen Google keksi hakutulokset sadalle mitään tarkoittamattomalle sanalle, kuten "mbzrxpgjys" ja "hiybbprqag". Tulosten klikkaaminen Internet Explorerissa Bing Toolbar asennettuna välitti tulokset Microsoftille, ja muutamia viikkoja myöhemmin ne ilmestyivät Bingiin.


title: Bing

text: Syksyllä 2011 CNN kertoi Bingin saaneen internetin hauista 14,7 %:n markkinaosuuden lähinnä sitä käyttävän Yahoo!:n, Ask.comin ja AOLin kautta ja hakukoneen tuottavan Microsoftille tappiota lähes miljardi dollaria vuosineljänneksessä. Kokonaisuudessaan palvelun ylläpito on tuottanut 5,5 miljardin tappion sen julkaisusta lähtien.


title: Bing

text: Bing on saatavana 40 kielellä.


title: Kesäparalympialaiset 2008

text: Vuoden 2008 kesäparalympialaiset järjestettiin Kiinan pääkaupungissa Pekingissä 6.–17. syyskuuta, noin kaksi viikkoa kesäolympialaisten jälkeen.


title: Kesäparalympialaiset 2008

text: Kisoissa kilpailtiin 20 eri lajissa, joista soutu oli ensimmäistä kertaa ohjelmistossa. Ratsastus järjestettiin Hongkongissa ja purjehduksen pitopaikka oli Qingdao. Kisoihin osallistui 3 951 kilpailijaa 146 eri maasta. Pekingin kisat olivat osallistujamäärällä mitattuna paralympialaisten historian suurin kisatapahtuma.


title: Kesäparalympialaiset 2008

text: Kisoihin osallistuneet 30 suomalaista saivat yhteensä 6 mitallia.


title: Kesäparalympialaiset 2008

text: Kiinan CCTV ja BTV lähettivät kisoista 22 tuntia materiaalia kotisohville päivittäin. Kisoja pystyi seuraamaan myös ParalympicSportTV:n YouTube-kanavalla.


title: Kesäparalympialaiset 2008

text: Paralympialaisten ohjelmassa on kaksikymmentä lajia:Yhteensä 146 maata osallistui vuoden 2008 kesäparalympialaisiin. Färsaaret ja Macao eivät osallistuneet vuoden 2008 kesäolympialaisiin mutta kylläkin paralympialaisiin.


title: Kesäparalympialaiset 2008

text: Burundi, Gabon, Georgia, Haiti ja Montenegro osallistuivat paralympialaisiin ensimmäisen kerran. Botswana jättäytyi pois kisoista, koska heidän ainoa osallistuja, Tshotlego Morama loukkaantui juuri kisojen kynnyksellä.


title: Maastohiihto talviolympialaisissa 1924 – miesten 50 km

text: Miesten 50 kilometrin maastohiihtokilpailu vuoden 1924 talviolympialaisissa käytiin 30. tammikuuta. Kyseessä oli myös olympiahistorian ensimmäinen maastohiihtokilpailu. Hiihdon 50 kilometrin matkaa oli hallinnut Holmenkollenin kisoissa vuosina 1918-1923 norjalainen Thorleif Haug. Norjalaisten ylivallan matkalla olivat pystyneet kumoamaan vain Anton Collin ja Tapani Niku, jotka ottivat suomalaisille kaksoisvoiton vuonna 1922. Suomalaisten lisäksi norjalaisten hallitsemaa matkaa uhkasivat myös Ruotsin Torkel Persson ja Per-Erik Hedlund, jotka olivat menestyneet Vasaloppetissa, joka oli toinen ajan merkittävä hiihtotapahtuma.


text: 50 km:n kilpailu käytiin vaativalla ladulla, jonka korkeuserot olivat 820 metriä. Kilpailun aikana sää oli kylmä ja tuulinen. Kilpailun loppusuora oli Chamonixin olympiastadionila. Kilpailun alusta asti oli kuitenkin selvää, että päivä olisi norjalaisten. Yksi ennakkosuosikeista, Suomen Anton Collin rikkoi suksensa ja hän joutui keskeyttämään kilpailun jo viiden kilometrin jälkeen. 20 kilometrin kohdalla Norjan Johan Grøttumsbråten oli ottanut puolentoista minuutin etumatkan Thorleif Haugiin. Heidän perässään tuli Suomen Matti Raivio. 30 kilometrin kohdalla Norjalla oli nelosjohto, kun Thoralf Strømstad ja Jon Mårdalen ohittivat Raivion, kärjessä Haug oli ohittanut Grøttumsbråtenin. Muista ennakkosuosikeista Tapani Niku ja Per-Erik Hedlund keskeyttivät kilpailun, kun he olivat yli 15 minuuttia Haugia jäljessä.


text: Thorleif Haug säilytti johtonsa maaliin asti. Hopealle sijoittui Thoralf Strømstad, joka ohitti hyvän viimeisen kolmanneksensa ansiosta pronssille sijoittuneen Johan Grøttumsbråtenin.


text: Kilpailu hiihdettiin päivää alkuperäistä aikataulua aikaisemmin. Suomalaiset hiihtäjät eivät olleet kotimaisen tasamaahiihdon takia sopeutuneet nousuihin ja laskuihin. Anton Collin ja Niku olivat ottaneet kaksi vuotta aikaisemmin kaksoisvoiton Holmenkollenilla.


title: Pysäköintiavustaja

text: Pysäköintiavustaja on elektroninen ohjausjärjestelmä, joka nimensä mukaisesti avustaa auton pysäköinnissä. Sen avulla kokematonkin kuljettaja saa autonsa taskuparkkiin pelkästään kaasua ja jarrua säätelemällä.


title: Pysäköintiavustaja

text: Pysäköintiavustajia on kehitelty usean eri autonvalmistajan piirissä. Kaupallisen sovelluksen esitteli ensimmäisenä Toyota Prius-hybridiautossaan vuonna 2004. Volkswagen on tarjosi avustajaa lisävarusteena Touran-malliin vuodesta 2007, kuten myös Lexus LS-mallissaan. BMW esitteli pysäköintiavustajaa asennettuna 750i -malliinsa. Vuodesta 2010 lähtien pysäköintiavustaja on ollut tarjolla lähes jokaisella automerkillä, monissa se on jo vakiovaruste.


title: Pysäköintiavustaja

text: Järjestelmä perustuu akustisiin tunnistimiin, jotka riittävän kokoisen pysäköintitilan havaittuaan ilmoittavat siitä kuljettajalle. Jos kuljettaja päättää pysäköidä, hän aktivoi automaattiohjauksen. Auton etupyörät kääntyvät täyssähköisen ohjaustehostimen avulla oikeaan kulmaan ja kuljettaja vastaa ajoneuvon liikkumisesta painamalla kaasua. Järjestelmän tunnistimet ovat käytännössä samoja kuin tavanomaisessa peruutustutkassa, joka kykenee antamaan ainoastaan ääni- tai optisia merkkejä lähestyvistä esteistä.


title: Kirsikkapuisto (Helsinki)

text: Kirsikkapuisto (), myös "Porolahden kenttä", on vuonna 2007 avattu puisto Helsingin Roihuvuoressa. Puisto on osa suurempaa Roihuvuoren aluepuistoa.


title: Kirsikkapuisto (Helsinki)

text: Puistossa on noin 150 kirsikkapuuta. Sen keskiosassa kasvaa muun muassa kookkaita poppeleita, pohjoisosassa on koivuja ja tammia. Kirsikkapuisto yhdistyy japanilaistyyliseen puutarhaan kevyen liikenteen väylällä, joka kulkee läpi Leikkipuisto Tuhkimon. Pohjoisessa puisto rajautuu Roihuvuoren vesitorniin ja etelässä "Abraham Wetterin tiehen" sekä lännessä "Sahaajankatuun".


title: Kirsikkapuisto (Helsinki)

text:
Vuonna 2006 Helsingin kaupungin rakennusvirasto sai aloitteen Helsingissä asuvalta Norio Tomidalta puiston rakentamisesta. Suomessa asuvat japanilaiset ja Suomessa toimivat japanilaisyritykset sekä yhdistykset ovat lahjoittaneet kirsikkapuut. Ensimmäinen kirsikkapuu istutettiin puistoon 5. kesäkuuta 2007.
Alueella on kaikkiaan noin 150 kirsikkapuuta. Puisto oli mukana Espoon, Helsingin ja Vantaan yhteishankeessa "Viikon puisto" valtakunnallisena vihervuotena 2008. Etelässä on aidattu alue koiria varten sekä länsilaidalla agilityrata. Puistossa on myös pidetty koiranäyttelyitä. Puiston vesiuoma on kunnostettu, valaistus ja kalusteet uudistettu sekä istutuksia tehty.


title: Kirsikkapuisto (Helsinki)

text: Hanamia (花見, japania, "kukkien katseleminen") vietettiin kirsikkapuistossa hiekkakentällä äitienpäivänä, vuonna 2009 sunnuntaina 10. toukokuuta. Vuonna 2008 ohjelmaan kuului: Parapara -tanssiesityksiä, Bon Odori -yhteistanssia, Ikebanaa, Haikurunoja ja Origamia sekä Teetaidetta. Myynnissä oli japanilaisia herkkuja. Hanami on Japanin merkittävin vuotuinen kansanjuhla, jonka vietto vaihtelee vuosittain sääolojen mukaan. Hanamia vietetään silloin kun kirsikkapuut kukkivat. Japanilaiset rakastavat kirsikankukkia ja odottavat niiden puhkeamista keväisin. Nyt Suomessa asuvat japanilaiset haluavat jakaa tämän kulttuurinsa suomalaisten kanssa puistossa, jonka puut he ovat itse lahjoittaneet.


title: Owerri

text: Owerri on kaupunki kaakkoisessa Nigeriassa. Se on Imon pääkaupunki. Kaupungin pinta-ala on 104 neliökilometriä. Vuonna 2008 siellä asui 416 024 ihmistä. Suuri osa väestöstä kuuluu igboihin.


title: Owerri

text: Owerri oli Biafran pääkaupunki vuonna 1969. Se oli pääkaupunkina, koska Nigerian joukot valtasivat entiset pääkaupungit. Pääkaupunkeina ennen Owerria olivat Enugu, Aba sekä Umuahia.


title: Owerri

text: Noin 20 kilometrin päässä kaupungista sijaitsee lentokenttä.


title: Owerri

text: Owerrissa toimii kolme jalkapalloseuraa, Arugo F.C., Heartland F.C. sekä Papillo F.C..


title: Uralin alue

text: Uralin alue () oli hallinnollinen alue (oblasti) Venäjän neuvostotasavallassa Neuvostoliitossa. Se sijaitsi Euroopan puoleisen Venäjän itäosassa ja Siperian länsiosassa Uralvuoriston keskiosan molemmin puolin. Alueen pääkaupunki oli Sverdlovsk (nykyinen Jekaterinburg). Alkuvaiheessa alueen pinta-ala oli 1 659 000 km² ja asukasluku oli 6 380 000.


title: Uralin alue

text: Uralin alue muodostettiin vuonna 1923. Alueen sisäistä jakoa muutettiin useasti, muun muassa vuosina 1925, 1927 ja 1930. Vuonna 1934 Uralin alue lakkautettiin ja sen alueesta muodostettiin Sverdlovskin, Tšeljabinskin ja Ob-Irtyšin alueisiin. Näistä viimeksi mainittu kuitenkin yhdistettiin vielä saman vuoden lopulla vasta perustettuun Omskin alueeseen.


title: Insolaatio

text: Insolaatio on Auringon Maan pinnalle tietyssä ajassa säteilemän energian määrä. Se riippuu muun muassa leveysasteesta, vuodenajasta ja vuorokauden ajasta. Yöllä insolaatio on nolla, jos ei oteta huomioon pientä ilmakehästä siroavaa säteilyä. Aamulla insolaatio on pieni, koska Aurinko paistaa matalalta ja sen säteily jakautuu Maan pinnalle suurelle pinta-alalle. Keskipäivällä insolaatio on suurin. Päiväntasaajalla insolaatio on suuri, koska Aurinko paistaa siellä kaikkina vuodenaikoina korkealta. Kaukana päiväntasaajasta insolaatio vaihtelee huomattavasti vuodenaikojen mukaan. Navoilla Aurinko ei paista talvella lainkaan, koska Maan akseli on kallellaan.


title: Insolaatio

text: Insolaation yksikkönä käytetään muun muassa W/m² ja kW·h/(m²·d). Insolaatio päiväntasaajalla ilmakehän ulkopuolella on aurinkovakio 1368 W/m², joka tosin vaihtelee hieman, koska Maan rata on jossain määrin soikea.


title: Insolaatio

text: Insolaatiota pienentävät muun muassa pilvet ja ilmakehässä leijuva pöly sekä muu pieni pisaramainen tai hiukkasmainen aines. Osa maan pinnalle tulevasta insolaatiosta heijastuu suoraan pois, koska esimerkiksi lumi heijastaa hyvin säteilyä eli sillä on suuri albedo. Toisaalta kohtisuoraan tulevalle säteilylle on veden albedo pieni. Kokonaissäteily on insolaation ja ilmakehästä sironneen hajasäteilyn summa, johon ei kuitenkaan lasketa kiinteistä pinnoista heijastunutta säteilyä..


title: Insolaatio

text: Maa kiertää Aurinkoa, jonka säteily on elämän edellytys. Maan pinnalle tulevaa Auringon säteilyä sanotaan insolaatioksi. Tropiikissa päiväntasaajan lähellä on lämmintä, koska siellä Aurinko paistaa suuresta kulmasta, miltei pään päältä. Napojen lähellä Aurinko paistaa matalalta, auringon säteily jakautuu suuremmalle alalle kuin tropiikissa ja lämmittää maata vähemmän. Napojen lähettyvillä onkin kylmää ympäri vuoden.


title: Insolaatio

text: Insolaatio vaihtelee vuodenaikojen mukaan. Vuodenaikojen pääsyy on se, että Maan akseli on kallellaan. Maan akseli säilyttää suunnilleen suuntansa, kun Maa kiertää aurinkoa. Silloin Aurinko lämmittää välillä enemmän pohjoista, välillä eteläistä pallonpuoliskoa. Silloin kun pohjoisnapa on Aurinkoon päin, on pohjoisella pallonpuoliskolla kesä ja eteläisellä talvi. Niinpä eri leveyksille tuleva insolaatio vaihtelee eri tavoin vuodenaikojen mukaan.


title: Insolaatio

text: Päiväntasaajan seudulla insolaatio vaihtelee melko vähän napoihin verrattuna, koska siellä akselikallistuman vaihtelulla ei ole niin suurta merkitystä. Eri leveysasteille olevan eri suuruisen insolaation vaikutusta tasaavat jonkin verran eri leveyksien välillä liikkuvat merivirrat ja tuulet.


title: Insolaatio

text: Insolaatioon vaikuttaa myös Maan etäisyys auringosta. Maa kiertää aurinkoa jossain määrin soikealla radalla, mutta tällä ei nykyään ole suurta vaikutusta insolaatioon. Nykyään maa on lähinnä aurinkoa pohjoisen pallonpuoliskon talvella. Silloin Maan radan soikeus leudontaa hieman talvea.


title: Insolaatio

text: Insolaation yksiköinä käytetään muun muassaMaan ilmakehän ulkorajoille saapuu neliömetriä kohden 1350–1390 W, keskimäärin 1368 W. Tämä 1368 W/m² vaihtelee muun muassa Maan radan soikeuden mukaan 3,5 W/m² kumpaankin suuntaan. Lisäksi aurinkovakioon vaikuttaa Auringon aktiivisuus. Ilmakehä imee ja heijastaa Auringon säteilyä, ja sen takia Maan pinnalle pääsee korkeintaan 1000 W/m², käytännössä pilvettömällä välillä 800-1000 W/m² eli noin 60 % aurinkovakioista..


title: Insolaatio

text: Insolaatio eli auringon kokonaissäteily koostuu suorasta pinnalle saapuvasta säteilystä ja hajasäteilystä. Suoraa Auringon säteilyä sanotaan "suoraksi insolaatioksi". Ilmakehän, pilvien, maan jne. kautta siroavaa ja heijastuvaa Auringon hajasäteilyä sanotaan myös "diffuusiksi säteilyksi".


title: Insolaatio

text: Helsingissä kokonaissäteily on korkeimmillaan keskipäivällä toukokuun lopusta heinäkuun puoliväliin, jolloin se ylittää 600 W/m². Kesäkuun puolivälin tienoilla saadaan yli 30 W/m² kolmelta 250 W/m² jo aamukuudelta, ja aamuyhdeksältä maahan säteilee Helsingissä 450 W/m².


title: Insolaatio

text: Jos horisontti varjostaa 10 astetta, niin päivää kohti tulee Hensingin tienoilla 60 leveysasteella kesäkuussa pystypinnalle ikkunaan etelästä noin 3107 W/m²/päivä ja nollavarjostukselle ikkunaan noin 13,2 MWs/m².


title: Insolaatio

text: Talvella marras-joulu- ja tammikuussa kokonaissäteily on reippaasti yli 30 W/m², mutta alle 100 W/m². Kun kokonaissäteily laskee alle 30 W/m², on hämärää. Maaliskuussa keskipäivän kokonaissäteily nousee 250 W/m²:stä noin 400 W/m²:iin.


title: Insolaatio

text: Aurinko paistaa Etelä-Suomessa Helsingissä hieman yli 2000 tuntia vuodessa, mutta Utsjoella noin 1600 tuntia vuodessa.


title: Insolaatio

text: Kokonaissäteily on Helsingissä kesäkuussa keskimäärin 177,8 kWh/m² ja hajasäteily 61,3 kWh/m². Vuotta kohti kokonaissäteilyä tulee 950,5 kWh/m² ja hajasäteilyä 378,3 kWh/m². Sodankylässä kesäkuun kokonaissäteily on 157,2 kWh/m², ja hajasäteily 70,6 kWh/m², ja vuoden kokonaissäteily 800,9 kWh/m² ja vuoden hajasäteily 401,7 kWh/m².


title: Insolaatio

text: Päiväntasaajalla Auringon säteilyä saadaan melko tasaisesti vuodenaikojen vaihdellessa, esimerkiksi Librevillessä ja Singaporessa tulee vähimmillään keskikesällä hieman alle 3200 joulea neliösenttimetrille päivässä, mutta talvella hieman yli 3600 J/cm²/päivä. Kääntöpiirien välissä, esimerkiksi Mumbaissa ja Méxicossa 20. pohjoisella leveysasteella on kaksi suurta Auringon säteilyn maksimia, toinen toukokuun lopulla, toinen heinäkuun lopulla. Siellä säteilyteho nousee maksimissaan lukuun 4000 J/m²/päivä, ja laskee lukuun 2600 J/m²/päivä. Napaseudulla vaihtelut ovat suurimpia. Kesällä napa-alueet kylpevät Auringon säteilyssä, ja Aurinko ei napapiirien pohjoispuolella laske kesällä. Napa-alueiden Aurinko ei juuri lämmitä, sillä ilmaan lämpöä sitovaa kosteutta on siellä hyvin vähän ja luminen maa heijastaa suuren osan lämpösäteilystä pois häikäisten silmiä. Näin 80. pohjoisella leveysasteella olevat Huippuvuoret saavat kesäkuun lopulla jopa 4500 J/cm²/päivä, ja tammikuussa säteilytase on voimakkaasti negatiivinen. Positiiviseksi tase muuttuu vasta helmikuun lopulla. Keskileveysasteilla 40. leveysasteella Madridissa ja New Yorkissa säteilyn vaihtelut ovat kohtalaisia. 40. leveysasteella tulee tammikuun alussa 1350 J/m²/päivä, ja kesäkuun lopussa 4000 J/m²/päivä. Korkeilla pohjosilla leveyksillä, Helsingin ja Anchoragen leveyksillä eli 60. leveysasteella tammikuun alkupäivinä tulee noin 0 J/cm²/päivä, ja kesäkuun lopussa 4300 W/m². Napapiirin pohjoispuolella on talvella kaamos, ja säteilyn tase on silloin negatiivinen. Lappia lämmittävät silloin varastoitunut lämpö ja merivirtojen ja ilmakehän virtaukset.


title: Insolaatio

text: Maan akselikallistuma on 23,5 astetta, minkä määrää vuodenajat. Maan kiertäessä radallaan Aurinko näyttää meistä katsottuna kiertävän rataansa taivaalla tähtien keskellä. Auringon rataa sanotaan ekliptikaksi. Ekliptika eli eläinrata on hieman kallellaan taivaanpallon päiväntasaajaan nähden, koska Maa pyörii kallellaan rataansa nähden.


title: Insolaatio

text: Kun Aurinko näyttää meistä liikkuvan ekliptikaa pitkin, sen pituusaste eli longitudi muuttuu. On sovittu, että kevätpäiväntasauksena Auringon longitudi on nolla. Auringon longitudin muuttuessa myös Auringon kulmaetäisyys taivaanpallon päiväntasaajasta muuttuu. Tätä Auringon leveysastetta taivaanpallolla sanotaan Auringon latitudiksi tai deklinaatioksi.


title: Insolaatio

text:
Pohjoisella pallonpuoliskolla kevätpäiväntasauksella Auringon deklinaatio on nolla, eli Aurinko on silloin taivaanpallon päiväntasaajalla ja paistaa Maan päiväntasaajalla korkeimmillaan suoraan pään päältä 90 asteen kulmassa. Tällöin Auringon longitudi on nolla, ja myös deklinaatio on nolla. Kesäpäivänseisauksena auringon deklinaatio on +23,5 eli sama kuin Maan akselikallistuma
ε. Aurinko paistaa silloin hyvin korkealta. Kesäpäivän seisauksena Aurinko on ehtinyt kiertää ekliptikaa 90 astetta. Silloin Auringon longitudi 90 astetta eli π/2 radiaania.


title: Insolaatio

text: Talvipäivänseisauksena Auringon deklinaatio on negatiivinen Maan kaltevuus eli ε, ja Auringon longitudi on silloin 3/2π radiaania eli 270 astetta.


title: Insolaatio

text: Auringon deklinaatio δ lasketaan kaavasta


title: Insolaatio

text: jossaeli Maalle likimain kaavasta


title: Insolaatio

text: missä "n" on vuodenpäivänumero. Tässä ei oteta huomioon Maan radan soikeutta.


title: Insolaatio

text: Auringon korkeus riippuu sen deklinaation lisäksi myös leveysasteesta. Päiväntasaajalla Aurinko paistaa aina korkealta. Auringon korkeus horisontista kesäpäivän tasauksena Auringon ollessa korkeimmillaan kello 1 kesäaikaa on


title: Insolaatio

text: jossaAuringon korkeus mielivaltaiselle tuntikulmalle h on


title: Insolaatio

text: missäAuringon säteilemä energia maanpinta-alayksikköä kohden on


title: Insolaatio

text: missäJos oletetaan, että maahan pääsee Helsingissä ilmakehän läpi 1000 W/m, niin silloin kesäpäivän tasauksena Aurinko paistaa vaakasuoralle maanpinnalle 53,5 asteen korkeudesta noin teholla 594 W/mx.


title: Insolaatio

text: Ilmakehän vaikutusta Auringosta maan pinnalle tulevan säteilyn heikkenemiseen sanotaan optiseksi paksuudeksi τ (tau). Sitä merkitään monesti myös k:lla ja se on 0,62 pilviselle ja 0,74 kirkkaalle.


title: Insolaatio

text: Optisen paksuuden täsmällinen määritelmä on


title: Insolaatio

text: jossa formula_7 ja formula_8 ovat tulevan ja lähtevän säteilyn intensiteetti, τ optinen paksuus ja e Neperin luku 2,718...


title: Insolaatio

text: Jos Aurinko paistaa alempaa, sen säteet joutuvat kulkemaan ilmakehässä pidemmän matkan ja himmentyvät enemmän.


title: Insolaatio

text: Näin ollen korkeuseksponentti taulle on


title: Insolaatio

text: ja


title: Insolaatio

text: Erään kokemusperäisen kaavan mukaan τ riippuu pohjoisella pallonpuoliskolla vuodenajasta seuraavasti


title: Insolaatio

text: Optinen paksuus τ vaikuttaa Auringon säteilyyn:


title: Insolaatio

text: jossa a on Auringon korkeus.


title: Insolaatio

text: Tällöin suurin mahdollinen teoreettinen Auringon säteily on


title: Insolaatio

text: yksikössä W/m2


title: Insolaatio

text: Suora Auringon säteily on kuitenkin


title: Insolaatio

text: Taivaan hajasäteilyn vaikutus


title: Insolaatio

text: Päivänvaloaika on pidempi kuin auringonpaistetuntien luku, koska valo siroaa vielä horisontin altakin.


title: Insolaatio

text: Jolloin kokonaissäteily on Auringon ollessa horisontin yläpuolella


title: Insolaatio

text: (auringonpaistetunteja * suora + paivanvaloaika * Iteormax *(fhaja * (1 - c) + fpilvi * c)) / paivanvaloaika


title: Insolaatio

text: Aurinkovakio vaihtelee Maan radan soikeuden takia. Maa on pohjoisen talvella hieman lähempänä Aurinkoa kuin kesällä. Aurinkovakio alenee talveen verrattuna tällöin muutaman prosentin. Vuodenaikojen kannalta tällä ei ole suurta merkitystä, koska vuodenajat johtuvat pääosin Maan akselikallistumasta. Maan aurinkovakion arvo vaihtelee Maan radan soikeuden mukana 3,3 %.


title: Insolaatio

text: Maanhan tuleva insolaation vaihtelu eri vuodenaikoina riippuu maan rataelementeistä. Niitä ovat muun muassa soikeus "e"=0,0167, nouseva solmu ω=282 astetta ja Maan akselin kaltevuus ε=23°27' (nykyiset arvot).


title: Insolaatio

text: Keskimääräinen vuosisäteily päiväntasaajalla vaihtelee Maan radan soikeuden takia näin


title: Insolaatio

text: missä


title: Insolaatio

text: Maan paikka soikealla radallaan lasketaan seuraavasti, kun tunnetaan päivän numero


title: Insolaatio

text: Seuraavaksi lasketaan iteroimalla yhtälöä eksentrinen anomalia=keksianomalia+eksentrisyys*sin(elsentrinen anomalia).


title: Insolaatio

text: Alussa eksentrinen anomalia asetetaan keskianomalian arvoon


title: Insolaatio

text: Tämän jälkeen toistetaan laskutoimitusta


title: Insolaatio

text: Kunnes on päästy siihen, että eksentrisen anomalian arvo ei enää muutu esim. yli 0,001 verran, jos halutaan tarkkuus 0,001.


title: Insolaatio

text: Lasketaan Maan paikka radallaan


title: Insolaatio

text: Lasketaan maan todellinen anomalia eli ratakulma radiaaneina


title: Insolaatio

text: Korjataan kulman arvoJos Maan perihelin longitudi on 282,9189, niin Maan longitudi on


title: Insolaatio

text: longitudi = nu + aste_radiaaneiksi(12,9189) - pii/2


title: Insolaatio

text: ja korjausLasketaan Maan etäisyys Auringosta


title: Insolaatio

text: Näin saadaan Maan aurinkovakioksi Sa kysyttynä numeroituna päivänä


title: Insolaatio

text: jossa So on Maan keskimääräinen aurinkovakio, Sa aurinkovakio kysyttynä päivänä, a Maan keskietäisyys asetettu ykköseksi, r etäisyys ilmoitettu Maan keskietäisyyksinä.


title: Insolaatio

text: Vuorokauden aikana saadun kokonaissäteilyn laskennassa tarvitaan puolen päivän pituutta H, joka on


title: Insolaatio

text: Huomaa, että cosH = -1 kesäyön auringolle cosH = +1 ja kaamokselle, jolloin Aurinko ei nouse.


title: Insolaatio

text: Jolloin saadaan "keskimääräinen" säteily päivällä


title: Insolaatio

text: kokonaissäteily päivää kohaden saadaan kertomalla S_päivä hertoimella 2*h, eli


title: Insolaatio

text: On melko vahvoja todisteita siitä, että Auringon säteily vaihtelee satojen tai tuhansien vuosien jaksoissa. Esimerkiksi pieni jääkausi johtui auringonpilkkuminimistä, johon liittyi Auringon säteilyn väheneminen.


title: Insolaatio

text: Pilvisenä päivänä jopa 80 %–100 % valosta voi olla hajasäteilyä, ja kirkkaana kesäpäivänä vaakasuoralle pinnalle saapuvasta valosta noin 20 %–30 % on hajasäteilyä.Wahlroos 1981: 21.. Puolipilvisellä ilmalla 70 % Auringon maahan saapuvasta säteilystä on hajasäteilyä.


title: Insolaatio

text: Insolaation määrä vaihtelee. Kääntöpiirin tienoilla noin 23,5 leveysasteella insolaatio on Saharassa yli 2200 kWh/m², kun pilvisemmillä Filippiinien itäpuolisilla merillä noin 800–1100 kWh/m².


title: Insolaatio

text: Insolaatio on Maalle noin 1368 W/m² eli vuodessa noin 120 000 kWh/m².


title: Insolaatio

text: Insolaatio riippuu myös korkeudesta ja leveysasteesta. Korkealla oltaessa on vähemmän Auringon ja havaitsijan välissä olevaa sameata ilmaa, samoin auringon korkeuskulman ollessa suuri. Muun muassa vesihöyry, happi ja hiilidioksidi imevät säteilyä.


title: Insolaatio

text: Ilmamassa vaikuttaa kertoimella AM (). On sovittu, että ilmamassa vaikuttaa Auringon ollessa pään päällä eli 90 asteen kulmassa kertoimella AM = 1. Mutta 500 m korkeudessa AM = 0,94 ja 1000 m korkeudessa 0,89. Jos aurinko on 30 asteen kulmassa, kertoimet ovat 2, 500 metrille 1,88 ja 1000 metrille 1,78. 10 asteen kulmassa olevalla Auringolle kerroin on 5,60, 5,28 ja 4,99 olinkorkeuksissa 0, 500 m ja 1000 m.


title: Insolaatio

text: Ilmakehässä sironnut säteily saapuu osin hajasäteilynä Maahan. Kirkkaalla ilmalla hajasäteily on noin 30 %, puolipilvisellä 70 % ja pilvisellä 100 %.


title: Voeren

text: Voeren () () on kunta Limburgin maakunnassa, Flanderissa, Belgiassa. Kunta kuuluu Tongerenin arrondissementtiin. Voerenissa oli 1. tammikuuta 2008 4 207 asukasta, joista naisia oli 2 078 ja miehiä 2 129. Pinta-alaa kunnalla on 50,63 km² ja asukastiheys on 83 asukasta neliökilometrillä. Kunnan pormestari on Huub Broers.


title: Voeren

text: Voeren on Limburgin maakunnan eksklaavi, sillä se on kokonaan erossa varsinaisesta maakunnasta. Etelässä kunta rajautuu Liègen maakuntaan ja pohjoisessa Alankomaihin.


title: Voeren

text: Voeren muodostuu seuraavista osista: 's-Gravenvoeren (), Sint-Pieters-Voeren (), Sint-Martens-Voeren (), Moelingen (), Teuven ja Remersdaal () ().


title: Voeren

text: 1000-luvulla nykyisestä Voerenin kunnan alueesta 2/3 kuului Dalhemiin, joka oli Brabantin herttuan omaisuutta. Loput 1/3 olivat osa Limburgin herttuakuntaa, johon myös Brabant kuului vuoden 1288 jälkeen. Myöhemmin nykyinen Voerenin alue kuului Burgundien Alankomaille, sitten Habsburgien Alankomaille ja lopulta kahdeksankymmenvuotisen sodan päätyttyä siitä tuli osa Espanjaa. Myöhemmin itävaltalaiset vielä kontrolloivat entistä Espanjan valta-aluetta. Vuosien 1794–1815 jälkeen Voerenin alueesta tuli osa Liègen maakuntaa, kunnes vuonna 1963 alueesta tuli osa Limburgin maakuntaa ja Flanderia.


title: Zeist

text: Zeist on kunta ja kaupunki keskellä Alankomaita, Utrechtin provinssissa. Asukkaita kunnassa on 60 339 (1.2.2008) ja väestötiheys on 1 243 as./km². Kunnan pinta-ala on 48,64 neliökilometriä, josta vettä on 0,11 km². Zeistin pormestarina toimii Koos Janssen.


title: Zeist

text: Zeistin naapurikunnat- ja kaupungit ovat Baarn pohjoisessa, Soest koillisessa, Amersfoort ja Leusden idässä, Woudenberg kaakossa, Utrechtse Heuvelrug etelässä, Bunnik lounaassa, Utrecht lännessä ja De Bilt luoteessa.


title: Zeist

text: Zeistissä sijaitsee muun muassa alueellinen sairaala, suuri elokuvateatteri, uimahalli sekä 1600-luvulta peräisin oleva linna.


title: Zeist

text: Lähellä Zeistiä sijaitseva entinen Yhdysvaltain ilmavoimien tukikohta Camp Zeist (Kamp van Zeist) julistettiin vuonna 2000 Yhdistyneen kuningaskunnan (erityisesti Skotlannin) suvereeniksi territorioksi. Camp Zeist on Skotlannin lakien alainen ja siellä käytiin Lockerbien pommi-iskun oikeudenkäynti.


title: Zeist

text: Nimi "Seist" mainitaan jo vuonna 838. Vuonna 1180 nykyisen Zeistin alueelle rakennettiin roomalais-katolinen kirkko. Kirkko oli pystyssä vuoteen 1841 saakka, kunnes sen tilalle rakennettiin uusgoottilainen rakennus. Ainoastaan torni on jäänyt jäljelle 1100-luvun kirkosta. 1600-luvulla Zeistiin rakennettiin linna, joka on Ranskassa sijaitsevan Versailles'n linnan pieni replika. Linnan ympärillä on myös puutarha. Linna on ollut Zeistin kunnan omistuksessa vuodesta 1924 lähtien.


title: Zeist

text: Ranskan vallan alla vuonna 1804 kenraali Marmont perusti sotilasleirin lähelle Zeistiä. Vuonna 1805 Napoleon Bonaparte voitti lähellä Austerlitzia (nykyisin osa Tšekin tasavaltaa) käydyn taistelun, jonka kunniaksi kenraali Marmontin leiri nimettiin Austerlitziksi.


title: Zeist

text: Zeistin kunnan asutuskeskukset () ja niiden väkiluvut 1. tammikuuta 2006:


title: Winterswijk

text: Winterswijk on kunta Alankomaissa, Gelderlandin provinssissa. Asukkaita kunnassa on 29 187 (1.2.2008) ja väestötiheys on 211/km². Kunnan pinta-ala on 138,8 neliökilometriä, josta vettä on 0,55 km². Winterswijkin pormestarina toimii Thijs van Beem. Winterswijkin keskuspaikka on samanniminen kuin kuntakin.


title: Winterswijk

text: Winterswijkin kunta muodostuu seuraavista asutuskeskuksista: Meddo, Huppel, Henxel, Ratum, Brinkheurne, Kotten, Woold, Miste ja Corle.


title: Winterswijk

text: Winterswijkin naapurikunnat ovat Vreden koillisessa, Stadtlohn ja Südlohn idässä, Borken kaakossa, Rhede etelässä, Bocholt ja Aalten lounaassa ja Oost Gelre luoteessa. Kuusi ensimmäisenä mainittua sijaitsevat Saksan puolella.


title: Winterswijk

text: Nykyisen Winterswijkin paikalla oli jo 1 000 vuotta sitten kylä. Vanhimmat dokumentit itsenäisen Winterwijkin kunnan perustamisesta ovat peräisin 1000-luvulta. Kylän vanhin rakennus oli kirkko. Vuosisatojen aikana Winterswijk kehittyi pääasiassa maatalousyhteisöksi. Kehitys päättyi 1900-luvulla, kun teollinen vallankumous saavutti paikkakunnan ja väki alkoi työskennellä kylän monissa tekstiilitehtaissa. 1970-luvun lopulla viimeinenkin suuri tekstiilitehdas kuitenkin lopetti.


title: Fininvest

text: Fininvest S.p.A. on Silvio Berlusconin perheen määräysvallassa oleva holding-yhtiö, jolla on merkittäviä omistuksia useissa italialaisissa yhtiöissä. Näihin kuuluu muun muassa


title: U.S.U.R.A.

text: U.S.U.R.A. oli italialainen elektronista tanssimusiikkia esittänyt yhtye. Aktiivisena se oli vuosina 1991–1998.


title: U.S.U.R.A.

text: U.S.U.R.A.:n perusti Time Recordsin omistaja Giacomo Maiolini, tuottajat Walter Cremonini ja Alessandro Gilardi. Nimi on johdettu Maiolinin äidin nimestä Ursula. Yhtyeen parhaiten tunnettu single ja myöhemmin myös albumi oli "Open Your Mind". Siinä käytetään lainoja elokuvasta "Total Recall" ja Simple Mindsin kappaleesta "New Gold Dream" vuodelta 1982. Kappaleen musiikkivideossa käytettiin 1990-luvun alussa suosittua tietokoneanimaatiotehostetta jossa Benito Mussolinin, Josif Stalinin, Ian Paisleyn, Margaret Thatcherin, Mary Whitehousen, ja Joe McCarthyn kasvot muuttuivat vähitellen seuraavaan.


title: Kolmikulma (Helsinki)

text: Kolmikulma () eli Dianapuisto on pieni, suorakulmaisen kolmion muotoinen puisto Helsingin keskustassa. Sitä rajoittavat Yrjönkatu, Uudenmaankatu ja Erottajankatu. Puisto on uusittu vuosina 2006 ja 2007.


title: Kolmikulma (Helsinki)

text: Kolmikulma sijaitsee kolmen kaupunginosan kohtaamispisteessä. Puisto kuuluu Kaartinkaupungin kaupunginosaan, mutta heti korttelin lounaispuolella on Punavuoren kaupunginosa ja luoteispuolella Kampin kaupunginosa. Puiston kolmiomaisuus johtuu sen sijainnista kahden erisuuntaisen ruutukaava-alueen rajalla. Sen itäpuolella, mm. Kaartinkaupungissa, kadut kulkevat likipitäen pääilmansuuntien mukaisesti, mutta länsipuolella, Kampissa ja Punavuoressa, katujen suunnat poikkeavat pääilmansuunnista noin 30 astetta.


title: Kolmikulma (Helsinki)

text: Puistossa on kuvanveistäjä Yrjö Liipolan suunnittelema vuonna 1928 valmistunut "Tellervo, Tapion tytär" -patsas, joka kuvaa metsän jumalatar Tellervoa heittämässä keihästä. Patsasta kutsutaan yleisesti myös nimellä Diana antiikin tarustojen metsästyksen jumalattaren mukaan. Tästä puisto on saanut kutsumanimensä Dianapuisto.


title: Kolmikulma (Helsinki)

text: Korttelia ympäröivät talot on rakennettu pääsääntöisesti 1800-luvun lopulla ja 1900-luvun alussa. Puiston pohjoispuolella olevassa talossa toimi pitkään Tullihallitus. Yrjönkadulla puiston kohdalla toimi 25 vuotta elokuvateatteri Diana ja sittemmin elokuvateatteri nimellä Lasten Cinema. Samassa tilassa toimii ruotsinkielinen lastenteatteri Unga Teatern.


title: Kolmikulma (Helsinki)

text: Puiston ohi kulkevat raitiolinja 10 (Kirurgi – Pikku Huopalahti) Erottajankatua pitkin sekä linja-autolinja 24 (Ullanlinna–Seurasaari) pohjoiseen Erottajankatua, etelään Uudenmaankatua ja Yrjönkatua pitkin. Vuosina 2008–2012 puiston reunassa oli lisäksi Itä-Pasilaan johtavan raitiolinjan 9 päätepysäkki.


title: Kolmikulma (Helsinki)

text: "Kolmikulma" on myös Karo Hämäläisen vuonna 2012 ilmestyneen romaanin nimi.


title: Tuoksukirkiruoho

text:
Tuoksukirkiruoho ("Gymnadenia odoratissima") on harvinainen kämmekkälaji.
__notoc__


title: Tuoksukirkiruoho

text: Tuoksukirkiruoho on pienempi kuin ahokirkiruoho, ja sen lehdet ovat kapeat, heinämäiset ja kukkien väri vaihtelee valkoisesta syvän vaaleanpunaiseen tai harvinaiseen vaaleankeltaiseen. Kasvi on hyvin pieni kooltaan, korkeudeltaan 15–30 senttimetristä 40 senttimetriin.


title: Tuoksukirkiruoho

text: Tuoksukirkiruoho kukkii kesäkuun puolivälistä elokuun puoliväliin.


title: Tuoksukirkiruoho

text: Kasvi kasvaa heinikkoisilla paikoilla tai avoimissa mäntymetsissä, kalkkipitoisessa maaperässä 2 500 metrin korkeuteen saakka.


title: Tuoksukirkiruoho

text: Tuoksukirkiruohon kasvualue ulottuu Etelä-Ruotsista, Länsi- ja Itä-Götanmaalta, Keski-Eurooppaan, Pohjois-Italiaan, Pohjois-Espanjaan ja entisen Jugoslavian alueelle ja Turkkiin.


title: Chen Xiexia

text: Chen Xiexia (; s. 8. tammikuuta 1983) on kiinalainen painonnostaja. Hän voitti kesäolympialaisissa 2008 kultaa naisten 48 kg sarjassa. Hän nosti "tempauksessa" 95 kg ja "työnnössä" 117 kg saaden yhteistuloksen 212 kg. Hän oli ensimmäinen isäntämaan olympiavoittaja Pekingin olympiakisoissa.


title: Chen Xiexia

text: Pituudeltaan Chen Xiexia on 152 cm.


title: Yhdistyneiden kansakuntien peruskirja

text: Yhdistyneiden kansakuntien peruskirja on Yhdistyneiden kansakuntien tekemä asiakirja, joka määrittelee YK:n periaatteet ja toimintamuodot. Sen allekirjoitti San Franciscossa Yhdysvalloissa 26. kesäkuuta 1945 50 YK:n viidestäkymmenestäyhdestä perustajavaltiosta. Puola, joka ei ollut läsnä perustamiskonferenssissa, allekirjoitti sen myöhemmin. Asiakirja astui voimaan 24. lokakuuta 1945, kun turvallisuusneuvoston viisi pysyvää jäsentä ja suurin osa muista YK:n silloisista jäsenvaltioista oli sen ratifioinut.


title: Yhdistyneiden kansakuntien peruskirja

text: Peruskirjan valmistelu alkoi Dumbarton Oaksin konferenssissa vuonna 1944. Eräitä avoimia kysymyksiä asiakirjasta sovittiin Jaltan konferenssissa vuonna 1945.


title: Merihiiri

text: Merihiiri ("Aphrodita aculeata") on monisukasmatoihin ("Polychaeta") kuuluva suolaisten vesien eläinlaji, jota tavataan Pohjois-Atlantilla, Pohjanmerellä, Itämerellä ja Välimerellä. Sen ruumista peittävät tiheässä kasvavat sukaset, joiden muodostamasta "karvapeitteestä" se on saanut nimensä. Laji kuuluu antiikin Kreikan rakkauden jumalattaren Afroditen mukaan nimettyyn "Aphrodita"-sukuun.


title: Merihiiri

text: Aikuiset merihiiret voivat kasvaa 20 cm:n mittaisiksi. Ne ovat lihansyöjiä, joiden ravinto koostuu pääosin muista monisukasmadoista, esimerkiksi "Nereidae"-heimon sukasjalkaisista, jotka voivat olla pituudeltaan yli kolminkertaisia merihiireen verrattuna.


title: Merihiiri

text: Merihiiren sukasilla on erikoinen kyky loistaa eri väreissä. Normaalisti sukaset ovat väriltään punaisia, mutta valon kohdistuessa kohtisuoraan niiden akselia vasten sukaset loistavat voimakkain erivärisin raidoin. Ilmiötä pidetään hienona esimerkkinä fotoniikan luonnollisesta sovelluksesta.


title: Etelä-Ossetian sota (1991–1992)

text: Etelä-Ossetian sota käytiin vuosina 1991–1992 Georgian hallituksen ja Etelä-Ossetian separatistien joukkojen välillä. Aika ajoin mukana oli myös venäläisiä sotilasyksiköitä. Sota päättyi Venäjän välittämään tulitaukoon, jonka yhteydessä perustettiin yhteiset rauhanturvajoukot. Samalla Etelä-Ossetia irtautui Georgian keskushallinnosta saamatta kuitenkaan kansainvälistä tunnustusta itsenäisyydelleen.


title: Etelä-Ossetian sota (1991–1992)

text: Georgian sosialistisessa neuvostotasavallassa osseetit muodostivat suhteellisen pienen, noin 165 000 henkilöä käsittäneen etnisen vähemmistön maan valtaväestön eli georgialaisten joukossa. Nykyisen Etelä-Ossetian alueella asuneet 65 000 osseettia muodostivat noin kaksi kolmasosaa alueen väestöstä. Georgialaiset ja osseetit olivat kahakoineet keskenään jo Georgian demokraattisen tasavallan aikoihin vuosina 1918–1920, mutta suuremmassa mittakaavassa ryhmät olivat eläneet rauhassa keskenään. Esimerkiksi seka-avioliitot olivat ryhmien välillä yleisempiä kuin muiden kanssa. Osseetit myös puhuivat paremmin georgiaa kuin muut vähemmistöt ja Etelä-Ossetian kylät olivat tavallisesti etnisesti sekoittuneita.


title: Etelä-Ossetian sota (1991–1992)

text: Osseeteille oli vuonna 1922 perustettu Etelä-Ossetian autonominen alue Georgian neuvostotasavallan alaisuuteen. 1980-luvun loppupuolella georgialaisten ja osseettien välille alkoi syntyä jännitteitä. Molemmat ryhmät syyttivät toisiaan syrjinnästä. Osseetit julistivat 16. marraskuuta 1989 Etelä-Ossetian autonomiseksi tasavallaksi, eli yhtä astetta sen silloista statusta ylemmäksi. Samanlainen asema oli Abhasian autonomisella tasavallalla. Tbilisin hallinto ei hyväksynyt tätä liikettä. Vastauksena georgialaiset yrittivät siirtää 23. marraskuuta yli 20 000 mielenosoittajaa Tskhinvaliin suuressa autojen kolonnassa, jonka osseetit kuitenkin pysäyttivät muodostamallaan ihmisketjulla ja tiesuluilla. Tapahtumat johtivat kolme päivää kestäneisiin väkivaltaisuuksiin, joissa kuoli kuusi henkilöä.


title: Etelä-Ossetian sota (1991–1992)

text: Jotkin nuorista georgialaisnationalisteista pyrkivät vuonna 1990 esittämään, että konflikti osseettien ja georgialaisten välillä oli vain harhaliike pyrkimyksissä muodostaa Moskovasta itsenäinen Georgia. Nationalistisen liikkeen johtohahmo Zviad Gamsakhurdia otti kuitenkin kantaa asiaan sanomalla, että jos osseetit eivät halunneet asua rahassa Georgiassa, heidän tulisi lähteä maasta. 20. syyskuuta 1990 osseetit julistivat muodostaneensa Georgiasta erillisen Etelä-Ossetian sosialistisen neuvostotasavallan. 11. joulukuuta Gamsakhurdian johtama uusi Georgian hallitus taas puolestaan lakkautti Etelä-Ossetian autonomisen aseman. Seuraavana päivänä Georgian parlamentti julisti hätätilan Etelä-Ossetian alueelle.


title: Etelä-Ossetian sota (1991–1992)

text: Varsinaiset taistelut osapuolten välilla alkoivat, kun 3 000 - 4 000 georgialaissotilasta eteni Tskhinvaliin 5. tammikuuta 1991. Osseettien ja georgialaisten joukot taistelivat kaupungin kaduilla kahdenkymmenen päivän ajan. Kaupunki jakaantui ensin kahtia ja lopuksi georgialaiset vetäytyivät kaupunkia ympäröiville kukkuloille. Georgialaiset jatkoivat kukkuloilta kaupungin piirittämistä. Heidän hallussaan oli kolme neljästä kaupunkiin johtavasta tiestä. Neljäs tie kulki neljän georgialaiskylän ohitse, jotka olivat vuorostaan osseettien piirittämiä. Georgialaiset katkaisivat kaasu- ja sähkölinjat Tskhinvalin, ja osseetit eristivät piirittämänsä georgialaiskylät. 29. huhtikuuta taistelut hiljenivät hetkeksi, kun Džavan alueella tapahtui maanjäristys, jossa kuoli 200 henkilöä. Taistelut jatkuivat myöhemmin keväällä ja laantuivat taas hetkeksi, kun Gamsakhurdia syöstiin vallasta vuoden 1992 puolella. Vallanvaihto ei tuonut tilanteeseen kuitenkaan välitöntä muutosta.


title: Etelä-Ossetian sota (1991–1992)

text: Maaliskuussa 1992 kolme vallankaappauksen johtajaa kutsuivat entisen puoluejohtajan ja Neuvostoliiton ulkoministerin Eduard Ševardnadzen Georgian johtoon. Ševardnadze palasi maahan, joka oli nyt käytännössä itsenäinen, mutta jolta puuttui kansainvälinen tunnustus. Hänen ensimmäinen tavoitteensa oli päättää Etelä-Ossetian sota. Keinot tähän olivat kuitenkin vähäiset. Georgiaa hallitsivat käytännössä puolisotilaalliset joukot ja osseetit että georgialaiset olivat alkaneet saada raskasta aseistusta hylätyistä armeijan asevarikoista. Konfliktiin sekaantui nyt myös tahoja samaan aikaan itsenäistyneellä Venäjällä.


title: Etelä-Ossetian sota (1991–1992)

text: Ševardnadze oli 13. toukokuuta Tskhinvalissa, kun georgialaisjoukot avasivat tulen kaupunkia vastaan. Vallinnut tulitauko raukesi. 20. toukokuuta georgialaisjoukot hyökkäsivät osseettipakolaisten joukkoa vastaan ja surmansa sai kuusi siviiliä. Ševardnadze tuomitsi tapahtumat, mutta uutinen johti suuriin mielenosoituksiin Venäjän puolella Pohjois-Ossetiassa. Mielenosoittajat vaativat Venäjän väliintuloa. Kaasu- ja tieyhteydet Georgiaan katkaistiin, ja 29. toukokuuta Etelä-Ossetia julistautui virallisesti itsenäiseksi. 8. kesäkuuta osseetit piirittivät armeijan varikon Vladikavkazissa ja saivat haltuunsa kuorma-autoja, ammuksia, käsiaseita ja tykkejä, jotka lähetettiin Etelä-Ossetiaan.


title: Etelä-Ossetian sota (1991–1992)

text: Venäjän suhtautuminen konfliktiin oli sekava. Venäjän sisäministeriöllä oli joukkoja Tskhinvalissa, ja ne toimivat osseettien suojana. 25. huhtikuuta joukot olivat kuitenkin vedetty pois kaupungista ilmeisesti Boris Jeltsinin päätöksellä. Tarkoituksena saattoi olla auttaa georgialaisia, tai syyt saattoivat olla pelkästään taloudelliset. Jeltsinin poliittiset vastustajat olivat sittemmin alkaneet uhkailla georgialaisia sodalla. Joidenkin tietojen mukaan venäläiset helikopterit ja panssarivaunut olivat iskeneet georgialaisten asemia vastaan. Tilanteen kärjistyminen johti Jeltsinin ja Ševardnadzen välisiin neuvotteluihin. 24. kesäkuuta he solmivat tulitaukosopimuksen Dagomysissä.


title: Etelä-Ossetian sota (1991–1992)

text: Sodan kummallakaan osapuolella ei ollut kurinalaista armeijaa. Yhteenotot käytiin usein pienten ryhmien välillä. Georgialaisten puolella taisteli noin puoli tusinaa puolisotilaallista joukkoa, joiden koko vaihteli 50:stä 200:aan mieheen. Osa näistä oli uskollisia sodan alkupuolella Gamsakhurdialle ja osa taas oppositiolle. Vielä kolmannen joukkonsa muodostivat tavalliset rikolliset. Etelä-Ossetian joukot koostuivat pääosin 2 400 miehen vahvuisesta marraskuussa 1991 perustetun kansalliskaartin jäsenistä. Tskhinvalissa taisteluihin osallistui myös paikallisia asukkaita. Osapuolten käyttämät aseet olivat usein varsin yksinkertaisia. Tskhinvalissa osseetit tekivät olalta laukaistavia panssarintorjunta-aseita alun perin helikoptereihin tarkoitetuista raketeista.


title: Etelä-Ossetian sota (1991–1992)

text: Dagomysin sopimuksen oli tarkoitus olla lyhyen aikavälin ratkaisu sodan lopettamiselle. Sen perusteella perustettiin 2 000 miehen rauhanturvajoukko, johon kuului venäläisiä, osseetteja ja georgialaisia. Etelä-Ossetiasta tuli "de facto" -itsenäinen valtio. Georgiasta tuli YK:n jäsen 31. heinäkuuta 1992, ja Abhasian sota syttyi kahta viikkoa myöhemmin.


title: Etelä-Ossetian sota (1991–1992)

text: Muihin Neuvostoliiton hajoamista seuranneisiin sotiin verrattuna Etelä-Ossetian sota oli suhteellisen veretön. Koko sodan aikana kuoli noin tuhat henkilöä, ja sodan tapahtumat eivät herättäneet juurikaan kansainvälistä kiinnostusta. Omana aikanaan sota oli kuitenkin yksi pahimmista sisäisistä konflikteista Neuvostoliitossa sitten 1920-luvun. Sodan johdosta pakolaisiksi joutuneiden tarkkaa määrää on vaikea arvioida. Eri lähteiden mukaan 40 000 – 100 000 osseettia pakeni Etelä-Ossetiasta ja muualta Georgiasta. Etelä-Ossetiasta pakeni Georgiaan noin 10 000 etnistä georgialaista tai sekataustaista henkilöä. Noin 5 000 pakeni lisäksi Etelä-Ossetian sisällä. Sodan molemmat osapuolet syyllistyivät julmuuksiin. Human Rights Watch -järjestön mukaan sodan aikana esimerkiksi otettiin panttivankeja, ammuttiin tykistötulta siviileistä välittämättä ja teloitettiin henkilöitä ilman oikeudenkäyntejä.


title: Etelä-Ossetian sota (1991–1992)

text: Pahoin kärsineestä Etelä-Ossetiasta tuli Etelä-Kaukasiaan ja sieltä ulospäin liikkuvan salakuljetuksen keskus. Hedelmien, vihannesten, tupakan ja vodkan ohella sen kautta kuljetettiin aseita ja ainakin yhdessä tapauksessa plutoniuma. Kauppa hyödytti sekä osseetteja että georgialaisia ja oli yksi tärkeä osapuolia lähentänyt tekijä sodan jälkeen. Salakuljetus nousi ongelmaksi Mikheil Saakašvilin noustua Georgian presidentiksi 2000-luvulla ja hänen hallintona korruptionvastaisten toimien yhteydessä. Myös valtion menettämät verotulot maksamattomina veroina Etelä-Ossetiasta houkuttelivat ratkaisemaan kysymyksen lopullisesti. Tilanne kärjistyi avoimeksi sodaksi vuonna 2008.


title: Petteri Wirtanen

text: Petteri Wirtanen (s. 28. toukokuuta 1986 Hyvinkää) on suomalainen jääkiekkoilija. Kaudella 2018-2019 Wirtasella oli pätkäsopimus Liigajoukkue Turun Palloseuran kanssa syksyn maaottelutaukoon asti ja marraskuun alussa hän ilmoitti, ettei aio jatkaa TPS:ssä. Tällä hetkellä Wirtanen pelaa SHL-seura Djurgårdens IF:ssa.


title: Petteri Wirtanen

text: Keskushyökkääjänä pelaavan Wirtasen vahvuuksia ovat kahden suunnan pelaaminen, aloittaminen ja alivoimapelaaminen.


title: Petteri Wirtanen

text: Wirtanen pelasi lapsena myös pesäpalloa. Hän aloitti jääkiekon 8-vuotiaana. Wirtanen on Hyvinkään Ahmojen kasvatti. Hän pelasi juniorina myös Pohjois-Uudenmaan Kiekossa vuoteen 2002 ja siirtyi sen jälkeen HPK:n B-junioreihin kaudeksi 2002–2003. Wirtanen debytoi SM-liigassa kaudella 2004–2005, jolloin hän sai tililleen kahdeksan ottelua. Tulokaskaudellaan 2005–2006 Wirtanen pelasi 50 ottelua tehoin 8+3=11. Hän voitti kauden päätteeksi Suomen mestaruuden. Tuolla kyseisellä kaudella Wirtanen pelasi lähinnä nelossentterinä "nuorisoketjussa" laidoillaan Jari Sailio ja Joni Lappalainen.


title: Petteri Wirtanen

text: Kesällä Anaheim Ducks varasi Wirtasen kuudennella kierroksella. Hän siirtyi organisaatioon heti varausvuotenaan heinäkuussa 2006. Kolmesta tulokassopimuskaudestaan Wirtanen pääsi pelaamaan NHL:ssä kaudella 2007–2008 kolmen ottelun verran. Hän debytoi Ducksissa 17. lokakuuta 2007 Nashville Predatorsia vastaan. Wirtanen teki 3–1-päättyneen ottelun 2–1-voittomaalin George Parrosin ja Kent Huskinsin syötöistä. Hän sai kuitenkin jääaikaa vain vajaat kolme minuuttia. Wirtanen pelasi lähes kaikki kolme vuottaan farmissa.


title: Petteri Wirtanen

text: Heinäkuussa 2009 Wirtanen teki vuoden mittaisen sopimuksen HIFK:n kanssa. Hänellä olisi ollut muitakin ottajia. Helmikuussa 2010 Wirtanen teki vuoden mittaisen jatkosopimuksen. Kaudella 2010–2011 Wirtanen takoi 57 ottelussa tehot 12+25 ja HIFK:n mestaruuden myötä hän voitti uransa toisen Suomen mestaruuden. Onnistuneen kauden jälkeen Wirtanen sopi HIFK:n kanssa vuoden jatkosopimuksen kaudelle 2011–2012.


title: Petteri Wirtanen

text: Wirtanen pelasi HIFK:ssa kolme kautta ja teki sen jälkeen sopimuksen KHL-joukkue Donbass Donetskin kanssa.


title: Petteri Wirtanen

text: Marraskuussa 2014 Wirtanen teki kahden vuoden mittaisen sopimuksen KHL-joukkue Helsingin Jokereiden kanssa. Keväällä 2016 Wirtanen solmi kaksivuotisen jatkosopimuksen Jokereiden kanssa.


title: Petteri Wirtanen

text: Wirtanen teki syksyllä 2018 marraskuun maaottelutaukoon kestävän sopimuksen Turun Palloseuran kanssa. Hän pelasi Turussa 17 ottelua tehoin 3+8. Wirtanen siirtyi marraskuussa Ruotsiin Djurgårdens IF:n joukkueeseen.


title: Petteri Wirtanen

text: Wirtanen oli Suomen kapteeni alle 20-vuotiaiden MM-kilpailuissa 2006, joista tuli pronssia. Hän pelasi myös alle 18-vuotiaiden MM-kilpailuissa 2004.


title: Petteri Wirtanen

text: A-maajoukkueessa Wirtanen debytoi 16. joulukuuta 2010 Euro Hockey Tourilla. Wirtanen teki maalin myös ensimmäisessä A-maaottelussaan.


title: Huumorimusiikki

text: Huumorimusiikki on musiikkia, jossa on usein humoristinen sanoitus tai se herättää muulla tavoin hilpeyttä. Kappaleen humoristisuus voi esimerkiksi perustua siihen, että se on alun perin ollut jotain muuta, minkä jälkeen sen sanat on muutettu, usein huvittavaksi. Tällaista huumorimusiikkia kutsutaan parodiamusiikiksi.


title: Huumorimusiikki

text: Huumorimusiikkia esiintyy monissa musiikin lajityypeissä, niin iskelmässä, rockissa, popissa kuin rapissakin. Eräs suomalaisen huumorimusiikin tärkeimmistä henkilöistä oli Reino Helismaa, joka loi rillumarein 1940- ja 1950-lukujen vaihteessa. Helismaan lisäksi myös Eemeli ja Esa Pakarinen olivat tärkeitä nimiä humorististen kuplettitaiteilijoiden joukossa, ja heille Helismaa myös teki paljon sanoituksia. Helismaan jälkeen suomalaista huumorimusiikkiperinnettä ovat jatkaneet esimerkiksi Juha Vainio, Leo Jokela, Veikko Lavi, Erkki Liikanen, Simo Salminen, Jaakko Teppo, Jope Ruonansuu, Solistiyhtye Suomi, Hullujussi, Seitsemän seinähullua veljestä ja Eläkeläiset.


title: Huumorimusiikki

text: Alkuaikoinaan huumorimusiikki oli lähes aina iskelmää. 1970- ja 1980-luvun vaihteessa huumori alkoi siirtyä myös rock-musiikkiin. Tunnettuja suomalaisia huumorirock-yhtyeitä ovat esimerkiksi Lapinlahden Linnut, Sleepy Sleepers, Kontra, Turo’s Hevi Gee ja Vilperin Perikunta. Hip hop -yhtye Raptorin sanoituksissa on niin ikään humoristisia elementtejä.


title: Huumorimusiikki

text: Tunnettuja ulkomaisia huumorimuusikkoja ovat muun muassa ”Weird Al” Yankovic, Tenacious D, The Lonely Island, Spike Jones ja Victor Borge.


title: Mohammed Umar

text: Mohammed Umar on nigerialaissyntyinen brittikirjailija. Hän vieraili Suomessa syksyllä 2008.


title: Qiana Chase

text: Qiana Chanel Chase (s. 12. helmikuuta 1981 Los Angeles) on afroamerikkalainen malli ja näyttelijä. Hän oli heinäkuussa 2005 "Playboyn" Playmate of the Month. Hänellä oli pieni osa "Epic Moviessa" (2007).


title: Superrikollisten Salainen Yhteisö

text: Superikollisten Salainen Yhteisö () on kuvitteellinen rikollisjärjestö DC Comicsin sarjakuvissa. Sen tunnetuimpia vastustajia ovat Batman ja Teräsmies. Sen rivit koostuvat superrikollisista. Järjestöllä on ollut useita kokoonpanoja ja se on taistellut monia supersankariryhmiä vastaan. Ryhmä on usein Oikeuden Puolustajien tai Oikeuden Yhteisön vastustajina vaikka sen jäseniin kuuluu useiden sankareiden vihollisia.


title: Superrikollisten Salainen Yhteisö

text: Ryhmän perusti Darkseid ja johti ensimmäistä kokoonpanoa.


title: Crista Flanagan

text: Crista Flanagan (s. 24. helmikuuta 1976 Mount Vernon, Illinois) on yhdysvaltalainen näyttelijä. Hänet tunnetaan varsinkin FOX-kanavan sketsisarja "Mad TV":n näyttelijänä (vuosina 2005-2009). Hänet on lisäksi nähty muun muassa AMC-kanavan "Mad Men" -sarjassa Lois Sadlerina sekä "Epic Moviessa" (2007) ja "Disaster Moviessa" (2008). Hän esiintyi alasti Playboyn elokuun 2010 numerossa.


title: Robert Curry

text: Robert Curry (elokuu 1881 – ?) oli yhdysvaltalainen vapaapainija. Hän voitti 105 paunan (47.6 kg) painoluokan olympiakultaa 1904 St. Louisin kisoissa.


title: MIS 11

text:
MIS 11, happi-isotooppivaihe 11 oli jääkausien välinen lämmin vaihe ajoitusten mukaan noin 420 - 360 tuhatta vuotta sitten. Lämmin kausi kesti melko pitkään, 30-35 tuhatta vuotta. Kausi oli luultavastii sama kuin Holstein tai Hoxnian. Kautta on pidetty lämpimimpänä interglasiaalina 500 000 viime vuotaan, ja sen on sanottu muistuttavan nykyistä jääkauden jälkeistä aikaa. mutta kasvinäytteet jotkam kaudelta on otettu, ovat harvat. Joidenkin uusien tutkimusten mukaan kausi saattoi olla hieman nykyistä kylmempi.
Mutta
Lämmin kausi jatkui pitkään suotuisten auringon säteilyyn vaikuttavien Maan akseli- ja ratamuutosten, Milankovichin jaksojen ja suuren lämmittävän hiilidioksidipitoisuuden kasvihuonevaikutuksen takia.
Kautta edelsi kylmä MIS 12, joka on sama kuin Elster-jääkausi.


title: George Mehnert

text: George Nicholas Mehnert (3. marraskuuta 1881 – 8. heinäkuuta 1948) oli yhdysvaltalainen vapaapainija ja kaksinkertainen olympiavoittaja.


title: George Mehnert

text: 1904 St. Louisin olympialaisissa Mehnert voitti kultamitalin vapaapainin 115 paunan (52,1 kg) painoluokassa. Neljä vuotta myöhemmin Lontoon olympialaisissa hän voitti kultaa 54 kilogramman painoluokassa. Kahdeksan vuotta kestäneen amatööriuransa aikana Mehnert hävisi vain kaksi ottelua. Hän voitti maansa mestaruuden kärpässarjassa vuosina 1902–1904 ja 1908, ja kääpiösarjassa 1905 ja 1906. Ammattilaisena hän paini vuosina 1909–1910.


title: Benjamin Bradshaw

text: Benjamin Joseph Bradshaw (15. elokuuta 1879 – 19. huhtikuuta 1960) oli yhdysvaltalainen vapaapainija. Hän voitti olympiakultaa 135 paunan (61,2 kg) painoluokassa 1904 St. Louisin kisoissa. Loppuottelussa hän voitti maanmiehensä Theodore McLearin.


title: Otto Roehm

text: Otto Frederick Roehm (2. elokuuta 1882 Kanada – 1. toukokuuta 1958) oli yhdysvaltalainen vapaapainija.


title: Otto Roehm

text: Kanadalaissyntyinen, vuonna 1888 Yhdysvaltain kansalaisuuden saanut, Roehm voitti olympiakultaa 145 paunan (65,8 kg) painoluokassa 1904 St. Louisin kisoissa. Loppuottelussa häntä oli vastassa maanmies Rudolph Tesing. Samoissa kisoissa hän hävisi painoluokkaa ylempänä 71,7-kiloisissa välierissä maanmiehelleen William Beckmannille.


title: Friderika Bayer

text: Friderika Bayer (s. 4. lokakuuta 1971 Budapest, Unkari) on unkarilainen laulaja. Hän edusti maataan Eurovision laulukilpailussa 1994 laululla "Kinek Mondjam El Vétkeimet?". Hän sijoittui 4. sijalle 122 pisteellä. Kyseessä oli 18 vuoden ajan kaikkein parhaiten pärjännyt suomalais-ugrilaisella kielellä esitetty kappale.Lasten albumit:


title: Kenneth Huszagh

text: Kenneth Arthur ”Ken” Huszagh (3. syyskuuta 1891 – 11. tammikuuta 1950) oli yhdysvaltalainen uimari.


title: Kenneth Huszagh

text: Huszagh oli mukana hopeaa voittaneessa Yhdysvaltain joukkueessa 4×200 metrin vapaauintiviestissä Tukholman olympialaisissa 1912. Lisäksi hän voitti samoista kisoista pronssia 100 metrin vapaauinnissa ajalla 1.05,6.


title: AgustaWestland AW139

text: AgustaWestland AW139 (alun perin AB139) on keskiraskas, kaksimoottorinen, 15-paikkainen helikopteri. Siviili- ja sotilaskäyttöön tarkoitettua helikopteria käytetään matkustajaliikenteen lisäksi muun muassa pelastustehtäviin. Helmikuussa 2001 ensilentonsa lentäneen helikopterin suunnittelivat yhteistyössä yhdysvaltalainen Bell Helicopter Textron ja italialais-englantilainen AgustaWestland. Ensimmäinen AW139-helikopteri toimitettiin maaliskuussa 2004, jonka jälkeen tilatuista 300 kopterista on valmistettu yli 100. AW139-helikopterien loppukokoonpano tapahtuu Italiassa ja Yhdysvalloissa sijaitsevilla tuotantolinjoilla. Suomalainen, reittiliikennettä helikoptereilla lentävä Copterline käyttää liikennöinnissään yhtä AW139-kopteria. Sotilaskäyttöön tarkoitetusta versiosta käytetään tunnusta MH-139.


title: Kodorisola

text: Kodorisola (, ) on Abhasiassa oleva jokisola, joka on muodostanut käytännössä Georgian hallussa pitämän alueen ja Georgiasta itsenäistymään pyrkivän Abhasian hallussapitämän alueen rajan.


title: Kodorisola

text: Alue sijaitsee 1 300 – 3 984 metrin korkeudella merenpinnasta. Alueen ilmasto on vuoristoilmastoa, kosteaa ja lumista. Vuotuinen sademäärä ylittää 2 000 mm, josta 120 mm tammikuussa, 160 mm huhtikuussa ja 160 mm lokakuussa. Rajuja sateita on vuodessa noin 30 päivää, ja alueella on lunta maassa 180 päivänä vuodessa. Keskilämpötila tammikuussa on −3 °C, huhtikuussa 3 °C, heinäkuussa 14 °C ja lokakuussa 5 °C. lämpötila on korkeimmillaan heinäkuussa, keskimäärin 28 °C.


title: Kodorisola

text: Solan rinteillä on useita kyliä, kuten Škhara, Omarishara, Zemo Azhara, Kvemo Azhara ja Lata.


title: Kodorisola

text: Kodorin ja Engurin jokien linjalle muodostettiin Georgian ja Abhasian konfliktin aselepolinja vuoden 1994 sopimusten mukaisesti. Sola on Galin alueen kanssa toinen kahdesta alueesta, jossa asui runsaasti georgialaisia, jotka muodostivat konfliktia edeltäneessä Abhasiassa väestöstä 46 prosenttia ja muodostivat siten suurimman etnisen ryhmän.


title: Kodorisola

text: Alueella toimi UNOMIG-tarkkailuoperaatio Yhdistyneiden kansakuntien turvallisuusneuvoston päätöslauselma 937 mukaisesti, ja sen tavoitteena oli valvoa Georgian joukkojen vetäytyminen Kodorisolassa Abhasian rajojen taakse ja partioida Kodorisolassa säännöllisesti.


title: Kodorisola

text: Kodorisolassa on tapahtunut usein välikohtauksia:


title: Petri Kokko (jääkiekkoilija)

text: Petri Kokko (s. 1. helmikuuta 1975 Oulu) on suomalainen ammattilaisuransa päättänyt jääkiekkoilija. Kokko on Oulun Kärppien kasvatti. Kokko pelasi urallaan ulkomailla Sveitsissä, Ruotsissa ja Tšekissä. Suomessa Kokko edusti Ilvestä, SaiPaa, Kärppiä ja Bluesia.


title: Walter Hofer

text: Walter Hofer (oikealta nimeltään Johann, s. 25. helmikuuta 1955) on itävaltalainen kansainvälisen hiihtoliiton FIS:n mäkihypyn kilpailunjohtaja. Hän opiskeli urheilutieteitä Salzburgin yliopistossa. Vuonna 1992 Hofer aloitti FIS:ssä mäkihypyn kilpailunjohtajana. Hoferin aikakaudella mäkihypyssä on toteutettu useita uudistuksia.


title: Walter Hofer

text: Hofer toimi lajiuudistajana myös yhdistetyn osalta, kun hän toimi kaksivuotiskauden lajin kokonaiskoordinaattorina 2008–2010. Uudistuksista merkittävin oli yhdistetyn virallisen lajivalikoiman karsiminen vain kahteen eli vanhaan joukkuekilpailuun ja yhteen uudistuneeseen yhden mäkikierroksen ja 10km hiihdon käsittävään henkilökohtaiseen kilpailumuotoon.


title: Marija Katz

text: Marija Lvovna Katz (, s. 23. tammikuuta 1973 Moskova Neuvostoliitto) on venäläinen laulaja. Hän edusti taiteilijanimellä Judif maataan Eurovision laulukilpailussa 1994 laululla "Vetšnyi strannik" (Вечный странник, Ikuinen muukalainen), joka sijoittui 9. sijalle.


title: Charles Ericksen

text: Karl Fredrik "Charles" Ericksen (20. kesäkuuta 1875 – 23. helmikuuta 1916 Brooklyn, New York) oli amerikannorjalainen vapaapainija.


title: Charles Ericksen

text: Ericksen edusti "Brooklyn Norwegier Turnverein" -seuraa. Hän voitti olympiakultaa 158 paunan (71,7 kg) painoluokassa 1904 St. Louisin olympialaisissa. Loppuottelussa häntä oli vastassa Bill Beckmann. Lopetettuaan urheilu-uransa hän toimi "Scandinavian-American Athletic Leaguen" puheenjohtajana aina kuolemaansa saakka.


title: Charles Ericksen

text: Hän kuoli häkämyrkytykseen 23. helmikuuta 1916 Brooklynissa. Hän hautasi 26. helmikuuta 1916.


title: Bernhoff Hansen

text: Bernhoff Oselius Hansen (17. elokuuta 1877 Rognan, Norja – 1950 New York) oli amerikannorjalainen vapaapainija ja olympiavoittaja.


title: Bernhoff Hansen

text: 1904 St. Louisin olympialaisissa Hansen voitti olympiakultaa vapaapainin raskaassa sarjassa (yli 71,7 kg). "Brooklyn Norwegier Turnverein"' -seuraa edustanut Hansen voitti kaikki ottelunsa selätyksellä. Seuraavana vuonna hän voitti Amerikan amatööriurheiluliiton mestaruuden, joka oli hänen uransa toinen, sillä myös olympiapaineilla oli AAU:n mestaruusturnauksen arvo.


title: Green River -kerrostuma

text: Green River -kerrostuma eoseenikautinen geologinen kerrostuma Utahissa Yhdysvalloissa.


title: Green River -kerrostuma

text: Alueen kalkkikivi on niin hienoa, että se on säilyttänyt myös hyönteisten sekä kasvien fossiileita.


title: Green River -kerrostuma

text: Fossiilit on ajoitettu noin 48 miljoonan vuoden ikäisiksi, mutta alueen fossiilit kattavat usean miljoonan vuoden jakson.


title: Green River -kerrostuma

text: Tohtori John Evans keräsi ja kuvasi ensimmäisen kalan Green Riverin geologisesta kerrostumasta vuonna 1856. Tunnistteu kala oli lajiltaan "Knightia eocaena". Edward Drinker Cope julkaisi alueen kalafossiileista tutkimuksen vuonna 1871.


title: Green River -kerrostuma

text: Miljoonia kalojen fossiileja on kerätty alueelta ja ne ovat yleisiä museoissa ja fossiileita myyvissä liikkeissä.


title: Frithiof Mårtensson

text: Frithiof Mårtensson (19. toukokuuta 1884 – 20. kesäkuuta 1956) oli ruotsalainen kreikkalais-roomalaisen tyylin painija ja olympiavoittaja.


title: Frithiof Mårtensson

text: Mårtensson voitti olympiakultaa 73 kilogramman painoluokassa 1908 Lontoon olympialaisissa. Saman vuoden joulukuussa Wienin MM-kisoissa hän sijoittui viidenneksi. Vielä seuraavana vuonna Mårtensson voitti kultamitalin Malmössa käydyissä epävirallisissa EM-kisoissa.


title: Frithiof Mårtensson

text: Seuratasolla Mårtensson edusti IK Spartaa.


title: Kolumbuksen ritarit

text: Kolumbuksen ritarit () on katolinen veljestö, jonka Michael J. McGivney perusti Yhdysvaltain Connecticutissa virallisesti 29. maaliskuuta 1882.


title: Kolumbuksen ritarit

text: Kolumbuksen ritareilla on tätä nykyä yli 1,7 miljoonaa jäsentä eri valtioissa. Veljestö on tehnyt huomattavaa hyväntekeväisyystyötä.


title: Strategy First

text: Strategy First on tietokone- ja videopelejä julkaiseva ohjelmistoyhtiö, joka pitää päämajaansa Montrealissa, Kanadassa. Yhtiö toimii jakeluyhteistyössä Valve Corporationin kanssa.


title: Richárd Weisz

text: Richárd Weisz (30. huhtikuuta 1879 Budapest – 4. joulukuuta 1945 Budapest) oli unkarinjuutalainen kreikkalais-roomalaisen tyylin painija ja olympiavoittaja.


title: Richárd Weisz

text: Weisz voitti olympiakultaa raskaassa sarjassa (yli 93 kg) 1908 Lontoon olympialaisissa. Kyseessä oli Unkarin historian ensimmäinen olympiakulta painissa. Unkarin mestaruuden Weisz voitti vuosina 1903–1909.


title: Enrico Porro

text: Enrico Porro (16. tammikuuta 1885 − 4. toukokuuta 1967) oli italialainen kreikkalais-roomalaisen tyylin painija.


title: Enrico Porro

text: Porro voitti olympiakultaa kevyimmässä painoluokassa (66,6 kg) Lontoon olympialaisissa 1908. Kaksi vuotta aikaisemmin hän oli voittanut Keski-Euroopan mestaruuden 70 kilogramman painoluokassa Milanossa.


title: Amerikan katolinen yliopisto

text: Amerikan katolinen yliopisto () on katolisen kirkon paavi Leo XIII:n hyväksynnällä vuonna 1887 perustama yliopisto Washingtonin kaupungissa Yhdysvalloissa.


title: Amerikan katolinen yliopisto

text: Paavi Benedictus XVI vieraili yliopistolla, kuten teki virkakaudellaan myös hänen edeltäjänsä Johannes Paavali II.


title: Amerikan katolinen yliopisto

text: Amerikan katolisen yliopiston virallinen motto on ”Deus lux mea est” (”Jumala on minun valoni”).


title: Laney Amplification

text: Laney on englantilainen kitara- ja bassovahvistimien valmistaja ja tuotemerkki.


title: Laney Amplification

text: Ensimmäiset Lyndon Laneyn vahvistimet tulivat markkinoille vuonna 1967.


title: Dhahran

text: Dhahran () on kaupunki Saudi-Arabian itäisessä provinssissa, Aš-Šarqiyyassa. Se sijaitsee Dammanin öljykentällä, aivan Dammamin satamakaupungin eteläpuolella, lähellä Persianlahtea. Kaupunki on kasvanut Dammanin ohella kiinni itäpuoliseen Al-Khobariin, josta johtaa siltayhteys Bahrainin saarivaltioon .


title: Dhahran

text: Kaupungin läheltä löydettiin maaöljyä vuonna 1938, mikä oli ensimmäisiä öljylöytöjä Saudi-Arabiassa. Kansallisen öljy-yhtiö Saudi Aramcon (alkujaan Arabian American Oil Company) pääkonttori sijaitsee Dhahranissa. Seudulle perustettiin 1945 suuri Yhdysvaltojen ilmavoimien lentotukikohta, jonka toimintaa jatkaa nykyinen "King ʿAbd al-ʿAzizin" lentotukikohta kaupungin etelälaidalla. Seudulle perustettiin myös muita amerikkalaisia varustuksia. Kaupunki oli eräs tärkeimpiä yhdysvaltalaisten joukkojen asemapaikkoja Persianlahden sodan aikana. Vuonna 1996 tehtiin yli 12 sotilasta surmannut terroristihyökkäys Yhdysvaltain joukkojen parakkien luona. Jo tätä aiemmin, osana vuoden 1991 sotatoimia, Irak kohdisti kaupungin amerikkalaisvarustukseen ainakin yhden ohjusiskun Scud-ohjuksella.


title: Dhahran

text: Kaupunkia on luonnehdittu pieneksi ja eksklusiiviseksi amerikkalaiseksi kaupungiksi, joka koostuu Saudi Aramicon laitoksista, kaupoista, asuntoalueesta ja Kuningas Fahdin öljy- ja mineraaliyliopistosta. Yliopisto sijoittui esimerkiksi QS University Rankingin vuoden 2014 vertailussa maailmanlaajuisesti sijalle 225 ja luetaan arabimaiden korkeatasoisimpiin.


title: Dhahran

text: Kaupungin väkiluku on kehittynyt Saudi-Arabian väestönlaskentojen mukaan seuraavasti: 73 691 (1992), 97 446 (2004) ja 120 521 (2010).


title: Komm zurück/Die Banane

text: "Komm zurück" ja "Die Banane" ovat Die Ärzten kappaleita, jotka julkaistiin yhteisenä "Unplugged - Komm zurück/Die Banane" nimisenä singlenä 25. marraskuuta 2002. Se on "Unplugged - Rock'n'Roll Realschule" albumin ainoa single.


title: Komm zurück/Die Banane

text: "Komm zurück" on alun perin "Das ist nicht die ganze Wahrheit..." albumin kappale ja "Die Banane" "Planet Punkin".


title: Saudi Aramco

text: Saudi Aramco () on maailman suurin öljy- ja energia-alan yhtiö. Se on Saudi-Arabian valtion omistuksessa, ja sen päätoimipiste sijaitsee Dhahranissa maan itärannikon lähellä.


title: Saudi Aramco

text: Saudi Aramco tuotti vuonna 2014 laskennallisesti keskimäärin 12 miljoonaa barrelia öljyä päivässä. Vuonna 2012 raportoitiin, että yksistään yhtiön suurin öljykenttä eli Ghawarin öljykenttä, voi tuottaa 5 miljoonaa barrelia päivässä.


title: Saudi Aramco

text: Konsernilla on noin 61 900 työntekijää, joista runsas 10 000 on muita kuin Saudi-Arabian kansalaisia.


title: Saudi Aramco

text: Saudi Aramcolla on omia öljynjalostamoja kotimaassaan (Jedda, Ras Tanura, Riad ja Yanbu'ssa), sekä useita jalostamoita yhteisyrityksissä niin kotimaassa kuin ulkomailla. Yhtiön vientiterminaalit sijaitsevat Dubassa, Jazanissa, Jeddassa, Ju'aymahissa, Ras Tanurassa, Rabighissa, ja Yanbu'ssa.


title: Saudi Aramco

text: Yhtiön hallituksessa on useita Saudi-Arabian hallituksen ministeriä, joista yksi toimii hallituksen puheenjohtajana. Kesällä 2015 toimitusjohtajan tehtävää hoiti Amin H. Nasser.


title: Saudi Aramco

text: Saudi Aramcon historia juontaa juurensa vuoteen 1933. Toukokuun 29. päivänä 1933 allekirjoitettiin sopimus Saudi Arabian ja "Standard Oil Company of California" -yhtiön (Socal) välillä. Saman vuoden marraskuun 8. päivänä perustettiin tytäryritys "California Arabian Standard Oil Company" (Casoc) sopimusta toteuttamaan.


title: Saudi Aramco

text: Öljyä alettiin etsiä Saudi-Arabian maalta. Jo vuonna 1934 amerikkalaisgeologit kartoittavat aluetta ja laativat Dammamin öljykentän kartalla varustetun kuvauksen yhdessä paikallisten aavikko-olot tuntevien beduiinioppaiden, kuten Khamis ibn Rimthanin kanssa. Alueen ilmakuvauksia varten tuodaan avuksi Fairchild 71 -mallin lentokone. Ensimmäinen koeporaus suoritetaan 1935 ja al-Khobariin rakennetaan huoltolaituri. Pitkän poraamisen jälkeen 4. maaliskuuta 1938 Dammamin öljykentän lähde numero 7 alkaa tuottaa öljyä lähes 1,5 kilometrin syvyydestä. Öljyä saadaan 1 585 barrelia päivässä.


title: Xylotýmvou

text:
Xylotýmvou () on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).
Xylotýmvou sijaitsee Kyproksen kaakkoisosassa. Se on toinen niistä kahdesta kylästä, jotka ovat kokonaan Ison-Britannian suvereenin sotilastukikohdan Dekéleian ympäröimiä. Toinen kylä on Ormídeia. Kyseiset kylät ovat siis Britannian enklaaveja.


title: Abdallah S. Jum’ah

text: Abdallah S. Jum'ah (; s. 1941 Al-Khobar) on saudiarabialainen liikemies. Hänet tunnetaan maailman suurimman öljy-yhtiö Saudi Aramcon toimitusjohtajana, jona hän seurasi Ali Al-Naimia vuonna 1995.


title: Vjatšeslav Malafejev

text: Vjatšeslav Aleksandrovitš Malafejev (, s. 4. maaliskuuta 1979 Leningrad, Venäjän SFNT, Neuvostoliitto) on venäläinen jalkapalloilija, pelipaikaltaan maalivahti. Hän on pietarilaisen jalkapallokoulun Smenan kasvatti, ja on edustanut vuodesta 1997 lähtien Zenit Pietaria. Ensiesiintymisensä seuran edustusjoukkueessa hän teki vuonna 1999. Malafejev kuului Venäjän maajoukkueen kokoonpanoon vuosien 2004 ja 2008 EM-kilpailuissa. Malafejevin puoliso kuoli auto-onnettomuudessa 17. maaliskuuta 2011.


title: Ali Al-Naimi

text: Ali ibn Ibrahim Al-Naimi (; s. 1935) on saudiarabialainen liikemies. Hän toimi vuosina 1983–1995 maailman suurimman öljy-yhtiö Saudi Aramcon toimitusjohtajana. Sen jälkeen hänestä tuli maansa öljyn ja mineraalivarojen ministeri.


title: Al-Khobar

text: Al-Khobar () on kaupunki Saudi-Arabian itäosassa, itäisessä Aš-Šarqiyyan provinssissa. Kaupunki sijaitsee aavikolla Persianlahden rannalla, aivan Dammamin eteläpuolella ja Dhahranin (Az-Zahranin) itäpuolella. Al-Khobarista johtaa silta sen itäpuolella sijaitsevaan Bahrainiin.


title: Al-Khobar

text: Al-Khobar perustettiin vuonna 1942 seudulta tehtyjen maaöljylöytöjen seurauksena.


title: Al-Khobar

text: Al-Khobarin väkiluku on kehittynyt Saudi-Arabian väestönlaskentojen mukaan seuraavasti: 141 683 (1992), 165 799 (2004) ja 219 679 (2010).


title: George Dole

text: George Stuart Dole (30. tammikuuta 1885 Ypsilanti, Michigan − 6. syyskuuta 1928 Winthrop, Maine) oli yhdysvaltalainen vapaapainija ja olympiavoittaja.


title: George Dole

text: Dole voitti olympiakultaa 60,3 kilogramman painoluokassa vuoden 1908 Lontoon olympialaisissa. Samana vuonna hän voitti myös maansa mestaruuden. Dole opiskeli Yalen yliopistossa ja painimisen ohella harrasti, pienestä koostaan huolimatta, myös amerikkalaista jalkapalloa. Hän valmistui Yalesta taloustieteiden alalta. Myöhemmin hän toimi taloustieteiden professorina ja amerikkalaisen jalkapallon valmentajana. Hän kuoli melko nuorella iällä sydänvikojen takia.


Uuden-Seelannin kuninkaalliset ilmavoimat (, RNZAF) vastaavat Uuden-Seelannin valtion puolustuksesta osana Uuden-Seelannin puolustusvoimia. Ilmavoimat muodostettiin aikoinaan Yhdistyneen kuningaskunnan ilmavoimien yksiköistä. Pysyvät Uuden-Seelannin ilmavoimat (NZPAF) perustettiin vuonna 1923, ja nille myönnettiin Yhdistyneen kuningaskunnan ilmavoimista erillinen, itsenäinen asema 1. huhtikuuta 1930.


title: Uuden-Seelannin kuninkaalliset ilmavoimat

text: Uuden-Seelannin ilmavoimat ovat osallistuneet sotatoimiin toisessa maailmansodassa, Malesian malaijien sissisodassa, Vietnamin sodassa, Persianlahden sodassa sekä useissa YK:n rauhanturvaoperaatioissa. Nykyisin ilmavoimien koko on kutistettu 53 lentokoneeseen (vuonna 2007), ja ne ovat keskittyneet Uuden-Seelannin armeijan ja laivaston tukemiseen kuljetustehtävissä sekä lentopartiointiin Uuden-Seelannin merialueilla.


text: Ilmavoimien motto on sama kuin Yhdistyneen kuningaskunnan ilmavoimilla: ”Per ardua ad astra” eli ”"taistojen kautta tähtiin"”. Sen konetunnuksessa on syyskuusta 1970 lähtien ollut kuvattuna kiivilintu.


text: Nykyisin Uuden-Seelannin ilmavoimien vahvuuteen kuuluu muun muassa:


title: Grad

text: Grad voi tarkoittaa:


title: Thief II: The Metal Age

text: Thief II: The Metal Age (lyhyesti Thief II) on Looking Glass Studiosin kehittämä ja Eidos Interactiven julkaisema ensimmäisen persoonan hiiviskelypeli, joka julkaistiin vuonna 2000 Microsoft Windowsille. Peli on jatko-osa vuoden 1998 pelille "".


title: Thief II: The Metal Age

text: Pelissä pelaaja omaksuu mestarivaras Garrettin roolin.


title: Thief II: The Metal Age

text: Garrettilla on aseita, vaikka pelissä koitetaankin välttää kontaktia vihollisten kanssa. Hän taistelee edellisen osan tapaan pääasiassa miekan, pampun ja jousen avulla. Garrett on saanut aseistuksekseen uusia esineitä ja taikajuomia. Uusi nuolityyppi on köynnösnuoli, joka toimii köysinuolen tavoin. Uusiin esineisiin kuuluu muun muassa tiedustelupallo, joka toimii valvontakameran tavoin ja välittää Garrettin mekaaniselle silmälle kuvaa paikasta, minne se on heitetty.


title: Thief II: The Metal Age

text: Toisin kuin edellisessä osassa, "Thief II":n tasot suunniteltiin ennen juonen kirjoittamista, minkä ansiosta ne ovat laajempia ja vähemmän lineaarisia. Lisäksi tehtävissä on edellistä osaa vähemmän hirviöiden väistelyä ja enemmän kaupungissa tapahtuvaa varastelua.


title: Thief II: The Metal Age

text: Peli on edellistä osaa vieläkin steampunk-sävytteisempi, ja maailma on saanut Viktoriaanisen ajan piirteitä. Vasaran veljeskunta () on lähes kokonaan kadonnut, ja heidän paikkansa on ottanut edelleen samaa jumalaa, Rakentajaa ("The Builder") palvova järjestö nimeltä Mekanistit ("Mechanists"), johtajanaan Karras. Mekanistit ovat kaikesta päätellen Vasaran veljeskuntaa hyvätahtoisempia, ja ovat rakentaneet ilman erillistä korvausta uusia mekaanisia laitteita, kuten valvontalaitteita ja höyrykäyttöisiä valvontarobotteja, eri puolille kaupunkia. Mekanistit käyvät myös taistelua katoavia luonnonpalvojia, Pakanoita ("Pagans") vastaan.


title: Thief II: The Metal Age

text: Garrett auttaa vanhaa ystäväänsä Bassoa, jonka kihlattu Jenivere on pakkotyössä. Garrett auttaa Bassoa ja Jenivereä pakenemaan sekä vetäytymään rehellisen perhe-elämän pariin. Tämän jälkeen Garrett suuntaa sataman varastoalueelle ja saa viestin ”vanhalta ystävältään”, joka palkkaa Garrettin lavastamaan seriffi Truartin apulaisen Hagenin syylliseksi todistesäilön tyhjennykseen. Garrett murtautuu Shoalsgaten poliisiasemalle. Paluumatkalla Garrett jää vartijoiden väijytykseen, mutta onnistuu pakenemaan, viemään kotoaan tarpeellisia välineitä ja katoamaan paikalta.


title: Thief II: The Metal Age

text: Keepers-salaseura ottaa Garrettiin yhteyttä. He antavat Garrettin kuulla profetiaa metallikauden alusta ja pyytävät tätä ottamaan selvää, mitä Truart ja Mekanistit aikovat. Garrett menee Mekanistien seminaariin ja salakuuntelee, kun Karras esittelee Truartille uusinta keksintöään, jonka avulla ihmiset voidaan muuttaa mekaanisiksi palvelijoiksi. Truart puolestaan lupaa tuoda Karrasille kaikenlaista roskaväkeä, joka voidaan huoletta muuttaa palvelijoiksi. Truart ei kuitenkaan tiedä, että Karras nauhoittaa keksimänsä fonografin avulla Truartin lupauksen kiristääkseen häntä myöhemmin. Garrett kiristää Truartia itse ja päättää varastaa Karrasin äänitteen. Hän kopioi pankkiholvin avaimen ja murtautuu pankkiin. Garrett murtautuu Truartin kotiin ja löytää Truartin murhattuna. Ainoa johtolanka on vartioston luutnantin Mosleyn avainrengas. Garrett seuraa Mosleytä ja huomaa, että tämä tiputtaa viestin salaiseen kohtauspaikkaan, josta tuntematon mies noutaa viestin. Viestinviejä osoittautuu yhdeksi pakanoista. Mekanistit haavoittavat viestinviejää, ja tämä pakenee hautausmaalle, jonne mekanistit eivät uskalla mennä. Garrett seuraa viestinviejää ja löytää taikaportaalin hautaholvista.


title: Thief II: The Metal Age

text: Taikaportaalin toisella puolen Garrett löytää itsensä metsän keskeltä pakanoiden kylästä, jossa mekanistit olivat tehneet tuhojaan. Kylästä Garrett ajautuu Kaaoksen kitaan ja kohtaa Viktorian, joka on edelleen vihainen Garrettille siksi, että tämä tappoi Tricksterin (pelissä ""). Garrett ja Viktoria ryhtyvät yhteistyöhön, koska Karras ja Mekanistit ovat heidän yhteinen vihollisensa. Viktoria kertoo, että Mekanisteilla on salainen Cetus-projekti, josta Garrett lähtee etsimään lisätietoja.


title: Thief II: The Metal Age

text: Karras on kutsunut seurapiirit juhliin Angelwatchin torniin, jonne Garrett päättää mennä kaupungin kattoja myöten. Sisällä paljastuu, ettei Karras itse ole paikalla, vaan hän esittelee paikkoja fonografinauhoitusten kautta. Karras on rakentanut paljon mekaanisia palvelijoita, joita hän on lahjoittanut ylimyksille. Garrett löytää Cetus-projektia koskevia papereita Karrasin kassakaapista. Vaikka Viktoria tietää paljon Cetus-projektista, Garrettin löytämissä papereissa esiintyy uusi nimi. Garrett suuntaa Markham’s Islen majakkasaarelle etsimään projektin vastuumiestä, veli Cavadoria, sekä kadonnutta pakanoiden agenttia. Saarelta löytyy maanalainen tukikohta ja mystistä ruostekaasua säiliöissä. Cetus paljastuu Cetus Amicus -nimiseksi sukellusveneeksi, jonka kyydissä Garrett salamatkustaa papereissa mainitulle K.D.-alueelle, jossa Cavador hoitaa tutkimuksia. Garrett huomaa, että K.D. onkin Karath-Din, kadonnut kaupunki, jossa hän kävi edellisessä pelissä. Mekanistit näyttävät etsivän kaupungista muinaisia esineitä. Garrett tainnuttaa Cavadorin ja vie tämän pois kaupungista Viktorian kuulusteltavaksi.


title: Thief II: The Metal Age

text: Käy ilmi, että muuan lordi Gervaisius oli ostanut aiemmin kadonnesta kaupungista löytyneitä esineitä. Garrett lähtee tutkimaan hänen kartanoaan. Garrett onnistuu saamaan käsiinsä niin naamion kuin kultivaattorilaitteenkin. Palat alkavat lopulta loksahtaa paikalleen: Karras aikoo kauko-ohjata palvelijoita Soulforgen tehtailta käsin, ja kun Soulforge on suljettu ilmatiiviisti, hän aikoo räjäyttää kaikki palvelijat, vapauttaen myrkyllisen ruostekaasun, joka tuhoaa kaiken tieltään. Viktoria hyökkää Soulforgeen ja Garrett saapuu hänen perässään, valitettavasti liian myöhään; Viktoria uhraa itsensä yrittäessään täyttää Soulforgea kasveilla.


title: Thief II: The Metal Age

text:
Garrett käyttää Soulforgen koneita ja onnistuu rakentamaan laitteen, joka lähettää eri signaalia kuin Karrasin laite: uusi signaali käskee kaikki palvelijat Soulforgeen ennen kuin Karras sinetöi Soulforgen ja räjäyttää palvelijat. Garrett asentaa laitteen ja vaihtaa kaikki lähetysantennit lähettämään omaa signaaliaan ennen kuin Karras huomaa mitään. Lopulta Karras räjäyttää itsensä Soulforgen mukana.
Vaikka pelille oli suunnitteilla "" tapainen laajennettu painos "Thief II: Gold", sitä ei ehditty julkaista, sillä "Thief II" jäi Looking Glass Studiosin viimeiseksi julkaistuksi peliksi sen lopettettua toimintansa toukokuussa vuonna 2000.


title: Thief II: The Metal Age

text: Kuten "Thief Goldin" tapauksessa, myös "Thief II":n mukana julkaistiin DromEd-kenttäeditori. "Thief II":lle julkaistaan edelleen fanien tekemiä tehtäviä. Yksi kuuluisimmista "Thief II" -projekteista on "Thief 2X: Shadows of the Metal Age", 13 tehtävän lisälevy.


title: Thief II: The Metal Age

text: 25. syyskuuta 2012 "Thief II" sai uuden epävirallisen binääripäivityksen. Se sisältää lukuisia bugikorjauksia ja pelimoottorin rajoitusten avartamisia. Päivityksen lähde on todennäköisesti verkkoon vuodettu Sega Dreamcastille keskeneräiseksi jäänyt "Thief II" projekti jonka lähdekoodi sisälsi myös täydellisen PC-version. Uusi versio on yhteensopiva Windows 7 ja Windows 8 -käyttöjärjestelmien kanssa ja toimii uusilla prosessoreilla ja näytönohjaimilla.


title: Shahrukh Khan

text: Shahrukh Khan (s. 2. marraskuuta 1965 New Delhi), usein myös Shah Rukh Khan tai epävirallisesti SRK, on intialainen näyttelijä, tuottaja ja juontaja. Häntä kutsutaan usein ”Bollywoodin kuninkaaksi”.


title: Shahrukh Khan

text: Khan on näytellyt monissa menestyselokuvissa, joista tunnetuimpiin kuuluvat "Dilwale Dulhania Le Jayenge" (1995), "K3G – Ilon päiviä, surun päiviä" (2001), "Kabhi Alvida Naa Kehna" (2006), "Om Shanti Om" (2007) sekä "Nimeni on Khan" (2010). Hän on voittanut lukuisia palkintoja, mukaan lukien yhteensä 15 Filmfare Awards -palkintoa. Hän sai Padma Shri -palkinnon Intian valtiolta vuonna 2005.


title: Shahrukh Khan

text: "Newsweek"-lehti listasi vuonna 2008 Shahrukh Khanin maailman 50 vaikutusvaltaisimman ihmisen joukkoon.


title: Shahrukh Khan

text: Shahrukh Khan syntyi New Delhissä Intiassa muslimivanhemmille, Mir Taj Mohammedille ja Lateef Fatimalle. Shahrukh tarkoittaa kuninkaan kasvoja. Hänellä on isosisko nimeltään Shehnaz Lalarukh. Khan vietti ensimmäiset viisi vuotta elämästään Mangaloressa ja palasi sitten Delhiin. Khanin isä kuoli syöpään vuonna 1981 ja äiti pitkäaikaiseen sairasteluun noin kymmenen vuotta myöhemmin. Äitinsä kuoltua Khan muutti Bombayhin.


title: Shahrukh Khan

text: Shahrukh Khan meni naimisiin Gauri Chhibberin kanssa 25. lokakuuta 1991. Seremonia suoritettiin hindulaisen kaavan mukaan, vaikka Khan onkin muslimi. Heidän lapsensa seuraavat molempia uskontoja. Heidän poikansa Aryan syntyi vuonna 1997 ja tytär Suhana syntyi vuonna 2000. Heille syntyi poika AbRam sijaissynnyttäjän välityksellä vuonna 2013.


title: Shahrukh Khan

text: Shahrukh Khan kävi koulua St. Columba’s Schoolissa New Delhissä. Hän sai suorituksistaan ns. Kunnian miekan, joka annetaan vuosittain koulun parhaiten ansioituneelle oppilaalle. Myöhemmin hän opiskeli Hansraj Collegessa, sekä jonkin aikaa Jamia Millia Islamia -yliopistossa, mutta hänen opintonsa jäivät kesken näyttelemisen takia.


title: Shahrukh Khan

text: Shahrukh Khan aloitti uransa televisiosarjassa "Fauji" vuonna 1988. Muutamien muiden televisiosarjojen jälkeen hän siirtyi näyttelemään elokuviin, joista ensimmäinen oli "Deewana" (1992). Elokuva menestyi hyvin ja Khan voitti roolistaan parhaan miestulokkaan Filmfare Awards -palkinnon. Seuraavina vuosina Khan näytteli monissa elokuvissa, joista suurin osa menestyi hyvin ja poikivat hänelle uusia palkintoja.


title: Shahrukh Khan

text: Vuonna 1995 Khan näytteli miespääosaa elokuvassa "Dilwale Dulhania Le Jayenge", vastanäyttelijänään Kajol. Elokuvasta tuli erittäin suosittu ja sitä esitetään yhä intialaisissa elokuvateattereissa. Samana vuonna ilmestynyt "Karan Arjun" menestyi myös hyvin.


title: Shahrukh Khan

text: Vuonna 1998 ilmestyi Karan Joharin debyyttiohjaus "Kuch Kuch Hota Hai", jossa Khan näytteli miespääosaa. Siitä tuli vuoden 1998 menestynein elokuva ja Khan voitti roolistaan Rahul Khannana neljännen parhaan miespääosan Filmfare Awards -palkintonsa. Elokuva oli menestys myös ulkomailla. Samana vuonna Khanin suoritusta Mani Ratnamin terrorismielokuvassa "Dil Se" kehuttiin. Elokuva menestyi paremmin ulkomailla, kuin Intiassa.


title: Shahrukh Khan

text: Khanin ainoa elokuva vuonna 1999 oli "Baadshah", joka menestyi keskinkertaisesti.


title: Shahrukh Khan

text: Vuonna 2000 Khan näytteli Amitabh Bachchanin kanssa romanttisessa draamaelokuvassa "Mohabbatein" ja voitti roolistaan toisen parhaan miespääosan Filmfare Awards -kriitikkopalkintonsa. Elokuva oli suuri menestys.


title: Shahrukh Khan

text: Vuonna 2001 Khan ja Kajol tekivät taas yhteistyötä Karan Joharin elokuvassa "K3G – Ilon päiviä, surun päiviä". Se oli toiseksi menestyinein elokuva sinä vuonna Intiassa. Se oli myös vuoteen 2006 asti menestynein intialainen elokuva ulkomailla. Samana vuonna Khan esiintyi hyvät arvostelut saaneessa elokuvassa "Asoka".


title: Shahrukh Khan

text: Vuonna 2002 ilmestyivät palkintoja voittanut "Devdas" sekä keskinkertaisesti menestynyt "Hum Tumhare Hain Sanam", jossa Khan näytteli Salman Khanin ja Madhuri Dixitin kanssa.


title: Shahrukh Khan

text: Vuoden 2003 aikana Khan näytteli kahdessa elokuvassa, kohtuullisen hyvin menestyneessä "Chalte Chaltessa" sekä "Kal Ho Naa Hossa". Jälkimmäinen oli suuri menestys myös ulkomailla.


title: Shahrukh Khan

text: Vuosi 2004 oli erityisen hyvä Khanille. Hänen elokuvansa tuottivat hyvin sekä saivat hyviä arvosteluita. "Main Hoon Na" sekä "Veer-Zaara" olivat suuria menestyksiä ja "Veer-Zaara" oli vuoden 2004 menestyinein intialainen elokuva ulkomailla. Vaikka elokuva "Swades" ei tuottanut hyvin, Khan sai roolistaan kuudennen parhaan miespääosan palkintonsa. Palkinnon voitto oli todennäköistä, sillä Khan oli ehdolla kategoriassa jokaisella sinä vuonna ilmestyneellä elokuvallaan.


title: Shahrukh Khan

text: Khanin ainoa elokuva vuonna 2005 oli "Paheli". Elokuva ei menestynyt kaupallisesti, mutta se valittiin Intian Oscar-ehdokkaaksi.


title: Shahrukh Khan

text: Vuonna 2006 Khan teki kaksi elokuvaa. "Kabhi Alvida Naa Kehna" oli suuri hitti, vaikkakin sitä paheksuttiin jonkin verran Intiassa. Elokuva oli jälleen Karan Joharin ohjaama ja se syrjäytti "K3G":n parhaiten menestyneenä intialaisena elokuvana. Toinen vuoden 2006 elokuva oli "Don", joka on uusintaversio 1970-luvun "Don"-elokuvasta. Elokuva menestyi hyvin.


title: Shahrukh Khan

text: Vuonna 2007 Khan näytteli urheiluelokuvassa "Chak De! India", ja voitti roolistaan seitsemännen parhaan miespääosa -palkintonsa. Elokuvasta tuli myös kolmanneksi menestyinein elokuva Intiassa vuonna 2007. Samana vuonna Khan näytteli myös odotetussa "Om Shanti Om" -elokuvassa. Se oli vuoden parhaiten menestynyt elokuva.


title: Shahrukh Khan

text: Hänen ainoa pääosansa vuonna 2008 oli Anushka Sharman kanssa romanttisessa komediassa "Rab Ne Bana Di Jodi". Se oli vuoden toiseksi menestynein Bollywood-elokuva.


title: Shahrukh Khan

text: Khan näytteli jälleen Kajolin kanssa draamaelokuvassa "Nimeni on Khan", joka ilmestyi helmikuussa 2010. Se oli hänen neljäs elokuvansa, jonka on ohjannut Karan Johar, ja kuudes elokuvansa Kajolin kanssa.


title: Shahrukh Khan

text: Khanin ensimmäinen elokuva vuonna 2011 oli "Ra.One", joka ilmestyi 26. lokakuuta. Sitä markkinoitiin kalleimpana Bollywood-elokuvana, arvioidun 1,25 miljardin rupian ($22,63 milj.) budjetillaan. "Ra.One" oli kahden miljardin rupian tuotollaan menestys. Hänen toinen elokuvansa oli "Don 2", joka on jatko-osa vuoden 2006 "Don"-elokuvalle.


title: Shahrukh Khan

text: Khanin ainoa elokuva vuonna 2012 oli Yash Chopran viimeiseksi ohjaukseksi jäänyt romanttinen draama "Jab Tak Hai Jaan", yhdessä Katrina Kaifin ja Anushka Sharman kanssa. Elokuva oli menestys.


title: Shahrukh Khan

text: Vuonna 2013 Khan näytteli Deepika Padukonen kanssa Rohit Shettyn toimintakomediassa "Chennai Express". Sekalaisista arvosteluista huolimatta se rikkoi monia hindinkielisen elokuvateollisuuden ennätyksiä.


title: Shahrukh Khan

text: Khan perusti Juhi Chawlan ja Aziz Mirzan kanssa Dreamz Unlimited -tuotantoyhtiön, jonka nimen alla tuotettiin kolme elokuvaa vuosina 1999–2003: "Phir Bhi Dil Hai Hindustani" (2000), "Asoka" (2001) ja "Chalte Chalte" (2003). Yhteistyön päätyttyä Khan muodosti vaimonsa kanssa Red Chillies Entertainment -tuotantoyhtiön.


title: Shahrukh Khan

text: Vuonna 2007 Khan korvasi Amitabh Bachchanin "Haluatko miljonääriksi?" -ohjelman intialaisessa versiossa "Kaun Banega Crorepati". Khan ei juontanut ohjelmaa kuin vain joitakin kuukausia, mutta vuonna 2008 hän alkoi juontamaan ohjelmaa "Kya Aap Paanchvi Pass Se Tez Hain?", joka on intialainen vastine yhdysvaltalaiselle "Are You Smarter Than a 5th Grader?" -ohjelmalle.


title: Shahrukh Khan

text: Nasreen Munni Kabir teki Khanista dokumentin "The Inner and Outer World of Shah Rukh Khan" vuonna 2005. Lontoon Madame Tussaudsin vahakabinetissa julkistettiin Khanin vahahahmo huhtikuussa 2007. Myöhemmin Khanin vahahahmoja asennettiin myös muissa kaupungeissa sijaitseviin Madame Tussaudsin kabinetteihin.


title: Shahrukh Khan

text: Vuonna 2008 "Newsweek"-lehti listasi Shahrukh Khanin maailman 50 vaikutusvaltaisimman ihmisen joukkoon. Vuonna 2013 Khan lupasi, että hänen tulevissa elokuvissaan naisnäyttelijän nimi näytetään ennen hänen nimeään, alkaen "Chennai Expressistä".


title: George de Relwyskow

text: George Frederick William De Relwyskow (18. kesäkuuta 1887 Kensington, Lontoo – 9. marraskuuta 1943 Burma) oli brittiläinen painija.


title: George de Relwyskow

text: Lontoon Kensingtonissa valkovenäläiseen perheeseen syntynyt George de Relwyskow voitti 21-vuotiaana olympiakultaa 1908 Lontoon olympialaisissa vapaapainin 66,6 kilogramman painoluokassa. Samoissa kisoissa hän lisäksi sijoittui hopealle 73 kilogramman painoluokassa.


title: George de Relwyskow

text: Joidenkin lähteiden mukaan De Relwyskow toimi ensimmäisen maailmansodan aikaan Britannian armeijan lähitaistelukouluttajana. Sodan jälkeen hän jatkoi painiuraansa ja julkaisi teoksen "My Simple Way to Health", jossa hän kertoo harjoitusmetodeistaan. Toiseen maailmansotaan hän osallistui vapaaehtoisena, ja toimi aseettoman taistelun kouluttajana muun muassa Kanadassa erityiskoulutusyksikössä. Hän kuitenkin kaipasi toimintaa ja tahtoi taistelutilanteisiin. Palattuaan Britanniaan hänet lähetettiin Kaukoitään, jossa hän kuoli sotilastehtävissä.


title: Guils de Cerdanya

text: Guils de Cerdanya () on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 22 neliökilometriä ja asukkaita siellä on 479 (2009). Väestötiheys on 21,8 as/km².


title: Guils de Cerdanya

text: Guils de Cerdanyan naapurikunnat ovat Puigcerdà kaakossa, Bolvir etelässä ja Ger lännessä. Koillisessa kunta rajautuu Ranskaan kuuluvaan Pyrénées-Orientalesin departementtiin.


title: Guils de Cerdanya

text: Guils de Cerdanyan asutuskeskukset ja niiden väkiluvut vuonna 2007:


title: Dirty Work

text: Dirty Work on The Rolling Stonesin vuonna 1986 julkaistu albumi. Sen tunnetuin kappale on cover ”Harlem Shuffle”. Levyllä esiintyy nimekkäitä vierailevia muusikoita, kuten Jimmy Page ja Tom Waits. "Dirty Work" on myös yhtyeen viimeinen albumi, jolla soittaa yhtyeen pitkäaikainen sessio- ja kiertuemuusikko Ian Stewart. Hän kuoli sydänkohtaukseen joulukuussa 1985.


title: Dirty Work

text: Rumpali Charlie Watts kärsi 1980-luvun puolivälin aikoihin huume- ja alkoholiongelmasta, jonka vuoksi hän ei pystynyt osallistumaan äänityksiin täysipainotteisesti. Tästä syystä albumilla soittavat rumpuja Wattsin lisäksi sessiomuusikot Anton Fig ja Steve Jordan. Lisäksi kappaleessa ”Sleep Tonight” rumpuja soittaa yhtyeen kitaristi Ron Wood.


title: Batyskafi

text: Batyskafi ( (syvyys) ja "skaphos" (alus)) on Auguste Piccardin kehittämä itsenäisesti sukeltava, moottoroitu syvänmeren sukellusalus.


title: Batyskafi

text:
Suurikokoinen kelluketankki on täytetty bensiinillä, joka on helposti saatavilla oleva paineenkestävä kellutusneste. Bensiinin paineenkestävyyden ansiosta kelluketankki on rakenteeltaan kevyt, veden paineen kohdistuessa bensiiniin. Kelluvuutta on helppo säätää päästämällä säätötankkeihin bensiiniä raskaampaa vettä. Sen miehistötilana on kelluketankin alle kiinnitetty batysfääri.
Sukellettaessa batyskafin ilmasäiliöihin päästetään vettä, mutta suuret sukellussyvyydet estävät paineilman käytön sukellusveneitten tapaan sukelluksista nousemiseksi. Tämän vuoksi batyskafi on varustettu painolastina toimivilla rautahaulisäiliöillä, joista lasketaan pois nousuun vaadittava määrä hauleja. Tätä säädellään sähkömagneeteilla, jotka sähkövian sattuessa lakkaavat toimimasta ja alus nousee automaattisesti pintaan painolastin valuessa painovoiman vaikutuksesta ulos säiliöistä. Aluksen työntömoottoreina on akkukäyttöiset sähkömoottorit.


title: Batyskafi

text: Auguste Piccard rakennutti ensimmäisen batyskafin, "FNRS-2":n ("Fonds National de la Recherche Scientifique") Belgiassa vuosina 1946 – 1948.


title: Batyskafi

text: Piccardin toinen batyskafi oli vuonna 1953 vesillelaskettu Trieste, jonka Yhdysvaltain laivasto osti vuonna 1958. Vuonna 1960 "Trieste", miehistönään Jacques Piccard ja luutnantti Don Walsh, laskeutui Mariaanien haudan syvimpään kohtaan, 10 911 metrin syvyyteen.


title: Wolfman Jack

text: Wolfman Jack (oik. Robert Smith, 21. tammikuuta 1938 New York, New York – 1. heinäkuuta 1995) oli yhdysvaltalainen DJ.


title: Wolfman Jack

text: Smith aloitti uransa radiossa virginialaisella WYOU-AM-radioasemalla nimellä "Daddy Jules". Siirtyessään Shreveportiin KCIJ-asemalle Louisianaan hän vaihtoi nimekseen "Big Smith". Siellä ollessaan hän loi itselleen "Wolfman Jackin" karheaäänisen hahmon.


title: Wolfman Jack

text: 1960-luvun puolessavälissä Wolfman siirtyi meksikolaiselle XERF-AM-asemalle. XERF-AM:n ja myöhemmin XERB-AM:n suuritehoisten lähettimien ansiosta lähetykset olivat kuultavissa lähes koko Yhdysvaltojen lounaisosassa.


title: Wolfman Jack

text: Wolfman Jack palasi Yhdysvaltoihin 1969 KDAY -asemalle Los Angelesiin. Seuraavana vuonna hän aloitti Yhdysvaltain armeijan AFRTS:n ("United States Armed Forces Radio and Television Service") kanssa yhteistyön, joka jatkui vuoteen 1986 asti. Vuonna 1972 Wolfman siirtyi WNBC:lle New Yorkiin.


title: Wolfman Jack

text: Wolfman Jack esiintyi myös elokuvissa, ja hänellä oli muun muassa rooli George Lucasin elokuvassa American Graffiti.


title: Wolfman Jack

text: Häneltä on ilmestynyt myös muutama albumi, esim. vuonna 1975 "Fun & Romance" (Columbia KC 33501). Albumilla vierailevia muusikoita ovat Jeff Baxter ja Jim Hodder (molemmat entisiä Steely Danin jäseniä), Steve Cropper, Venetta Fields, Danita Jones ja Clydie King.


title: Wolfman Jack

text: Wolfman Jack valittiin Radio Hall of Fameen vuonna 1996.


title: Terminologia

text: Terminologia on tieteenala, joka tutkii erikoiskielten käsitteitä, termejä ja termistöjä. Terminologia-sanaa käytetään usein virheellisesti viittaamaan tiettyyn erikoisalaan kuuluvien termien joukkoon eli termistöön . "Termi" eli "ammattisana" on jollakin erikoisalalla yleiskäsitteen nimityksenä käytettävä kielellinen ilmaus. Termi voi olla esimerkiksi sana, sanaliitto tai lyhenne.


title: Terminologia

text: Yleisen terminologian teorian perustajana pidetään itävaltalaista tiedemiestä Eugen Wüsteriä, joka tutki vuonna 1931 julkaistussa väitöskirjassaan sähkötekniikan termistön standardisointia. Nykyaikaisen soveltavan terminologian perusteoksena pidetään Wüsterin luentoihin perustuvaa teosta Einführung in die allgemeine Terminologielehre.


title: Terminologia

text: Terminologinen tutkimus on varsin uusi ala Suomessa, ja tutkijoita on melko vähän. Johtava sanastotyön tekijä Suomessa on Sanastokeskus TSK. Myös yliopistojen käännöstieteen laitokset tekevät terminologista tutkimusta. Pisimmälle terminologisessa tutkimuksessa on edennyt Vaasan yliopiston viestintätieteiden laitos.


title: Pekingin kansallinen vesiurheilukeskus

text: Pekingin kansallinen vesiurheilukeskus, lempinimeltään "vesikuutio", on Pekingin vuoden 2008 kesäolympialaisia varten rakennettu vesiurheilukeskus. Se sijaitsee Pekingin Olympic Greenissä. Vesikuutiota alettiin rakentaa 24. joulukuuta 2003. Vesikuution suunnitteli australialainen arkkitehtitoimisto PTW Architects. Pekingin olympialaisissa vesikuutiossa kilpailtiin uinnin, uimahyppyjen ja taitouinnin mestaruuksista.


title: Pekingin kansallinen vesiurheilukeskus

text: Vesikuution kokonaispinta-ala on 79 532 neliömetriä ja sisällä on 6 000 pysyvää ja 11 000 tilapäistä katsomopaikkaa.


title: ISO 3166-2:FI

text: ISO 3166-2:FI on ISO-standardointijärjestön standardi, joka määrittää geokoodit Suomelle. ISO 3166-2:FI on ISO 3166-2 -standardin osajoukko, joka määrittää 19 maakunnan koodit.


title: ISO 3166-2:FI

text: Koodin ensimmäinen osa on ISO 3166-1 -standardin mukainen Suomen maakoodi "FI" ja toinen osa on maakuntakohtainen numero.


title: ISO 3166-2:FI

text: Ahvenanmaan maakunnalla on myös ISO 3166-1 -standardin mukainen koodi .


title: ISO 3166-2:FI

text: Ennen joulukuuta 2011 koodit perustuivat vuosien 1997–2009 läänijakoon. Koodin ensimmäinen osa oli ISO 3166-1 -standardin mukainen Suomen maakoodi "FI" ja toinen osa läänin nimestä muodostettu kaksikirjaiminen koodi.


title: Pasaati (kauppakeskus)

text: Pasaati on Kaakkois-Suomen toiseksi suurin kauppakeskus Kotkan keskustassa Kauppakadun, Kirkkokadun, Ruotsinsalmenkadun ja Keskuskadun rajaamassa korttelissa. Pasaati on Suomen 20. suurin kauppakeskus. Samalla paikalla toimi aiemmin Kotkan liikekeskus. Rakennustyöt aloitettiin joulukuussa 2004, ja avajaiset pidettiin marraskuussa 2006. Kauppakeskuksessa on muun muassa useita vaatekauppoja ja Yleisradion Kymenlaakson Radion toimitilat. Pasaatin rakentaminen maksoi noin 52 miljoonaa euroa. Kokonaisliikepinta-ala on noin 26 000 m². Rakennuksessa on kolme kerrosta. Keskuksen yhteydessä torin alla on toriparkki, johon mahtuu noin 500 autoa. Kauppakeskuksen yhteyteen on rakennettu asuintalo, jossa on 22 asuntoa.


title: Pasaati (kauppakeskus)

text: Kauppakeskus Pasaatin omistaa Kauppakeskuskiinteistöjen FEA -rahasto. Kauppakeskuskiinteistöt osti Pasaatin 1. heinäkuuta 2008 tehdyllä kauppakirjalla yhteensä 67 miljoonalla eurolla Eteralta, Apteekkien eläkekassalta ja East Holding Oy:ltä.


title: Pasaati (kauppakeskus)

text: Pasaatin johtajana alusta asti toiminut Kirsi Keskitalo ilmoitti siirtyvänsä vuoden 2009 keväällä Turkuun kauppakeskus Skanssin johtajaksi. Pasaatin seuraavana johtajana toimi Ari Soikkeli runsaan vuoden ajan, kunnes hän teki tilaa loppuvuodesta 2010 Markku Kososelle.


title: Ruumiinkuva

text: Ruumiinkuva on yksilön sisäinen käsitys omasta ruumiistaan ja sen toiminnoista ja ulkomuodosta. Se on minäkuvan osa-alue.


title: Ruumiinkuva

text: Ruumiinkuva alkaa muodostua tiedostamatta jo varhaisen lapsuuden hoivakokemusten kautta. Ruumiinkuva määrittää, kokeeko yksilö itsensä sopivankokoiseksi tai -näköiseksi, viehättäväksi tai kömpelöksi.


title: Ruumiinkuva

text: Puberteetin johdosta muuttuvan ruumiinkuvan, seksuaalisuuden ja seksuaalisen identiteetin jäsentäminen, eli oman seksuaalisen ruumiin haltuunotto on yksi nuoruuteen kuuluva kehitystehtävä, joka nuoren on ratkaistava saavuttaakseen itsenäisyyden.


title: Ruumiinkuva

text: Liikunta auttaa ihmisiä muodostamaan käsitystä omasta kehosta ja sen toimivuudesta. Liikunta edistää kehon toimintaa. Positiivinen minäkuva on osa hyvää itsetuntoa. Ihmiset, jotka ovat tyytyväisiä ruumiinkuvaansa katsovat itseään mieluummin peilistä, kuin sellaiset, jotka ovat tyytymättömämpiä.


title: Ruumiinkuva

text: Anabolisia steroideja käyttävillä kehonrakentajilla on usein ruumiinkuvan häiriöitä sekä hyvin stereotyyppinen ja suppea käsitys miehuudesta. Monet hormoneja syövistä voimailijoista kärsivät mm. käänteisestä anoreksiasta, jolloin mikään lihasmassa ei riitä vakuuttamaan kehon olevan tarpeeksi suuri. Vääristynyt ruumiinkuva on yleistä myös naisopiskelijoiden keskuudessa. Vuonna 2001 Suomen korkeakouluissa opiskelevista naisista melkein 40 prosenttia arvioi olevansa ylipainoisia, vaikka pituutta ja painoa suhteuttavalla indeksillä mitattuna ylipainoisia on vain reilut 13 prosenttia.


title: Espartohöyhenheinä

text: Espartohöyhenheinä eli espartoheinä eli alfaheinä eli halfaheinä ("Stipa tenacissima") on monivuotinen heinäkasvi, jota käytetään korien ja tekstiilien punomiseen ja paperin valmistukseen.


title: Espartohöyhenheinä

text: Espartohöyhenheinä kasvaa 40–70 senttimetriä korkeaksi. Sen tähkät ovat pitkät, ruskeansävyiset ja hiusmaiset.


title: Espartohöyhenheinä

text:
Espartohöyhenheinä kasvaa Pohjois-Afrikassa ja Espanjan eteläosissa.
Espartohöyhenheinästä tehtään köysiä, koreja ja keveiden kenkien, "espadrillosten" pohjia. Siitä on tuotettu myös erittäin hyvälaatuista paperia. Sitä käytetään myös koristekasvina Suomessa asti.


title: Dynamic Systems Development Method

text: DSDM (Dynamic Systems Development Method), taipuisa järjestelmän kehitysmenetelmä (TJKM), on liiketoiminnan tarpeisiin keskittyvä ohjelmistokehitysmenetelmä, jonka tavoitteena on mahdollistaa liiketoiminnan vastaaminen markkinoiden tarpeisiin välittömästi tarpeiden ilmaantuessa. DSDM:llä luodaan projektiympäristö. Kun projektin toteuttamiselle on puitteet, DSDM pyrkii ohjaamaan projektin asetettuihin tavoitteisiin.


title: Dynamic Systems Development Method

text: DSDM luetaan yhdeksi ketteristä menetelmistä, ja sen tavoite on tuottaa järjestelmään liiketoiminnan kipeimmin tarvitsemat toiminnallisuudet nopeasti ylittämättä hankkeen aikataulua tai talousarviota. DSDM on projektin ohjausrakenne, jonka menetelmät ovat niin yleisellä tasolla, että se soveltuu käytäväksi luonteeltaan erilaisissa organisaatioissa eri toimialoilla kooltaan vaihtelevissa projekteissa joko kansallisissa tai kansainvälisissä projekteissa. DSDM kohdistuu jokaiseen projektissa mukana olevaan henkilöön. Sitä voidaan käyttää sekä rakenteisessa (proseduraalisessa) että olioperustaisessa lähestymistavassa projektin kaikissa vaiheissa.